
SINDBAD MOREPLOVAC 


U doba vladavine Harun al-Rašida, gospodara pravo- 
vjernih, živio je u gradu Bagdadu neki čovjek koga su 
nazivali Sindbad nosač. Bio je siromašan čovjek koji je 
zarađivao novac noseći teret na glavi. Jednoga dana, kada 
je morao da nosi neki teški teret, gotovo se srušio pod 
njim jer je bila velika vrućina. Od nepodnošljive žege 
svega ga je oblio znoj. Tako stiže do kuće jednog trgovca, 
pred kojom je ulica bila počišćena i polivena. Tu je bila 
hladovina, a pored kapije se nalazila široka klupa. Nosač 


"je spustio svoj teret na klupu da bi se odmorio i malo 


odahnuo. Kroz kapiju je prodirao prijatan miris i pirkao 
je blag povjetarac. Siromašni Sindbad je uživao u 
tome, pa sjede na klupu. Iznutra dopirahu zvuci tambura 
i daira, čarobne melodije i cvrkut ptica koje su izvijale 
svoje nježne pjesme. Miješali su se cvrkut i pjesma raznih 
ptica: kosova, drozdova, slavuja, svakojakih golubova i 
prepelica. Sav ushićen, Sindbad nosač priđe bliže i ugleda 
kroz kapiju veliki vrt, po kome se vrzmalo trčeći tamo- 
-amo mnogo dječaka, robova i slugu. Vrt je bio pun sva- 
kakvih krasota kojih ima samo u dvorovima kraljeva i sul- 
tana. Miris prekrasnih jela, svih mogućih začina i rijetkih 
pića prosto je opijao ovog siromaška. 


Sindbad nosač podiže oči k nebu i progovori: sLako 
je onome koji uživa na ovom svijetu. Gospodar ove kuće 

živi u zadovoljstvu i izobilju i kuća mu je puna naj- 
boljih jela i najrjeđih pića. Neko se muči, a neko uživa, 
jedni plivaju u sreći, a drugi se zlopate u bijedix. Tako 
je jadikovao Sindbad nosač i onda htjede da podigne svoj 
teret i krene dalje. No u taj mah na kapiju izađe i priđe 
mu neki sluga, mlad, lijep, stasit i u prekrasnom odijelu. 
On uze nosača za ruku i reče mu: yPrimi poziv moga go- 
spodara i uđi unutra, jer on želi da govori s tobom!x No- 
sač se opirao da uđe, ali mu to ništa nije pomoglo, i zato 
ostavi svoj teret kod vratara na ulazu i uđe sa svojim 
vodičem u kuću. Bili su to divni dvori, udobni i prekrasni. 
Onda nosač ugleda veliku dvoranu i u njoj mnoštvo oda- 
brane gospode. Tu je bilo cvijeća i mirisnog bilja, naj- 
ukusnijeg jela i najskupocjenijih pića, svakakvih posla- 
stica i najljepšeg voća. Puno lijepih djevojaka pjevalo je i 
udaralo u daire. Gosti su sjedili unaokolo prema rodu i 
ugledu, a. u pročelju trpeze sjedio je dostojanstveni go- 
spodar prosijede brade, krasnog lika i stasa, ozbiljan i 
ponosan. Sindbada nosača sve to zbuni, i on pomisli: ,Ala- 
ha mi, ovo je ili raj, ili su to dvori kralja ili sultanac. 
Onda se učtivo pokloni, pozdravi domaćina poželjevši mu 
svako dobro, i poljubi zemlju pred njegovim nogama 
smjerno oborivši oči. Gospodar mu dade znak da priđe 
bliže i sjedne, poželi mu dobrodošlicu i naredi slugama 
da ga posluže biranim jelima i pićima. Tako ga počastiše 
i Sindbad nosač se za bogatom trpezom sit najeo i uto- 
lio žeđ. 

Potom opra ruke i zahvali domaćinu na gostoprim- 
stvu i dobrom ručku, a domaćin na to reče: vRado i od 
Sveg srca sam to učinio. Neka te sreća prati uvijek kao 
danas. Reci mi sada kako se zoveš i čime se baviš?e 


Nosač odgovori: +Presvijetli gospodaru, zovem se 
Sindbad nosač i zarađujem hljeb prenoseći na glavi razne 
teretex. 

A domaćin nastavi smiješeći se: +Sada znaj, nosaču 
zovem se kao i ti. Ime mi je Sindbad moreplovac. Ali sada 
bih želio da čujem još jednom ono što si govorio dok si 
stajao pred mojom kućom. 

HM t Tada. se nosač zastidje i odgovori: vPreklinjem te, ne- 
moj se ljutiti na mene! U nevolji, bijedi i sirotinji Ijudi 
postaju nezadovoljni i zavidljivi!e 

vxNemoj se stidjetia, reče domaćin ti si od sada moj 
pobratim. Dirnule su me tvoja nevolja i tvoje iskrene 
riječi, koje su zvučale kao najljepša pjesma. Znaj, nosaču 
da je i moja životna priča čudna i ispričaću ti šta žila. 
doživio i šta mi se sve desilo prije nego što sam postao 
ovako bogat i stekao ovu kuću u kojoj me sada vidiš. Sve 
ovo bogatstvo sam stekao poslije mnogih teških patnji 
velikih muka i svakakvih strahota. Koliko sam samo ti 
ke i jada morao da podnesem u mladosti. Sedam puta sam 
išao na daleka putovanja i za svako putovanje vezana je 
čudna priča od koje se čovjeku diže kosa na glavi i prosto 


mu stane pamet!e I tada Sindbad moreplovac poče da 
priča: 


PRVO PUTOVANJE SINDBADA MOREPLOVCA 


Čujte, plemenita gospodo! Moj otac je bio bogat trgo- 
vac, uživao je ugled u narodu i među trgovcima i imao 
mnogo novaca i imanja. Umro je kada sam ja bio još mali 
dječak, i ostavio mi je sve što je imao. Kada sam nasli- 
jedio to veliko blago, počeo sam da živim, jeo sam naj- 
bolja jela i pio najskuplja pića. Oblačio sam skupocjena 
odijela i provodio se s drugovima i prijateljima vjerujući 
da će tako uvijek ostati i da ću uvijek tako uživati. No 
jednoga dana prenuh se najzad iz svoje bezbrižnosti i 
lakoumnosti i vidjeh da sam proćerdao sav imetak. Vidjeh 
da je zaista svega nestalo što sam nekada imao, i uhvatio 
me je strah. Onda se sjetih jedne izreke koju sam nekada 
čuo od svoga oca: sBolji je vrabac u ruci, nego golub na 
granix, a to znači: yxBolje išta nego ništa!e Onda se latih 
posla, prikupih i prodadoh sve što mi je još bilo ostalo 
od stvari i odijela. Prodao sam i imanje i sve ostalo što 
mi je još pripadalo, i tako sam najzad skupio tri hiljade 
zlatnika. Naumio sam bio da krenem u daleki svijet sjeća- 
jući se riječi koje sam nekad pročitao: 


yKo želi sreću, ugled i moć, 

taj mora da radi dan i noć. 

Ko traži biser, u dubine roni, 
težnja za boljim naprijed nas goni. 


Ko misli drukčije, gorko se vara, 
u starosti će sam sebe da karac. 


Tako sam donio odluku, latio se novog posla, naku- 
povao razne robe i stvari koje su mi bile potrebne za 
put. Pošto sam čeznuo za plovidbom po moru, ukrcao 
sam se u jednu lađu i krenuo prema gradu Basri sa gru- 
pom trgovaca. Odatle smo dan i noć plovili dalje morem. 
Plovili smo od ostrva do ostrva, od mora do mora, od 
zemlje do zemlje. Gdje god smo pristali, trgovali smo i 
mijenjali robu. I tako ploveći morem, stigli smo jednog 
dana do jednog ostrva koje je izgledalo kao najljepši 
vrt. Kapetan je tamo zaustavio brod i pošto je ba- 
čeno sidro i spušten most, svi koji su bili na brodu kre- 
nuli su na ovo ostrvo. Tamo su napravili ognjišta, nalo- 
žili vatre i počeli da posluju. Jedni su kuhali, drugi su 
prali, a neki su tumarali naokolo. Ja sam bio među onima 
koji su hodali po ostrvu. Kada su se svi putnici okupili 
da jedu i piju da se zabave i razonode ne sluteći nikakvo 
zlo, kapetan koji je stajao na palubi broda povika: sLjudi, 
spasavajte život! Trkom ma brod, ne gubite ni časa! 
Ostavite svoje stvari! Bježite dok ste još živi! Spasite se 
od propasti! Ostrvo na kome se nalazite u stvari nije 
ostrvo! To je velika riba koja stoji nasred mora. Pijesak 
se na nju nataložio tako da sada izgleda kao ostrvo, pa 
je tu izraslo i drveće. Kada ste naložili vatru, riba je 
osjetila vrućinu i pokrenula se. Za tren oka će zaroniti 
prema dubini i onda ćete se svi utopiti. Zato se spasavajte 
prije nego što vas snađe nesreća! Ostavite stvari!e 


Kada su putnici začuli njegove riječi, pojurili su kao 
bez duše prema brodu ostavljajući odijela, kotlove i sve 
druge stvari. Neki stigoše da se ukrcaju, ali mnogi osta- 
doše jer je ostrvo počelo da se pokreće, i ubrzo je poto- 
nulo u dubinu sa svim onim što se na njemu nalazilo. 

Pomamno more se sklopilo nad njim. Ja sam bio među 
onima koji su ostali na ostrvu i potonuli. No sreća me 
je sačuvala, te se nisam utopio. Na talasima sam ugledao 
veliko drveno korito u kome su putnici prije toga prali 
rublje. Da bih se spasao, uhvatio sam se čvrsto za ovo 
korito, sjeo na njega i veslao nogama, dok su me talasi 
bacali čas desno, čas lijevo. Kapetan je u međuvremenu 
razapeo jedra i otplovio sa putnicima koji su stigli da se 


ukrcaju, ne brinući se za davljenika. Čežnjivo sam gledao ' 


za brodom dok nije sasvim iščezao sa vidika. I dok sam se 
ja tako mučio, spustila se noć.i ja sam bio siguran da je sa 
mnom gotovo. Cijelu noć i sljedeći dan plovio sam na 
koritu, a onda me povoljni vjetrovi i talasi donesoše do 
visokih obala jednog ostrva. Grane drveća su se spuštale 
nad vodom, te se uhvatih za jednu i, držeći je grčevito, 
uspuzah se uz nju i skočih na obalu. Tako me je sreća 
poslužila kada sam već bio izgubio svaku nađu. Noge. su 
mi bile natečene i ukočene, a na stopalima su se vidjeli 
tragovi ujeda riba. Od silnog straha i očajanja to ranije 
uopšte nisam bio primijetio. Sav klonuo sruših se na tle 
onesvijestivši se, i utonuh u olovni san. 


Tako sam ležao do sljedećeg jutra i probudio se 
tek kad je sunce granulo. Pošto su mi noge bile natekle, 
s mukom sam krenuo dalje. Čas sam puzao na koljenima 
kao dijete, čas teturao. Na ostrvu je, srećom, bilo puno 
voća i izvora pitke vode, pa sam jeo voće i pio vodu. 
Tek poslije nekoliko dana povratila mi se snaga i onda 
sam mogao nešto lakše da se krećem. Odlučio sam da 
obiđem ostrvo da vidim kako ono izgleda. Odlomio sam 
jednu granu, napravio štap i hodao oslanjajući se na njega. 
Jednog dana, hodajući tako ostrvom, ugledah u daljini 
jednu priliku. Pomislio sam da je to neka divlja živo- 
tinja ili neko morsko čudovište. No kada sam se približio 


i bolje pogledao, vidjeh da je to konj plemenite pasmine "' 

koji je stajao kraj same obale mora. Priđoh sasvim blizu, 
a konj je tako jako zanjištao da sam se uplašio i htio da 
pobjegnem. Neki se čovjek, međutim, odjednom pojavi iz 
zemlje i potrča za mnom vičući: +Ko si ti? Odakle dolaziš? 
Šta te je dovelo ovamo?x I 

yAh, dragi gospodarux, odgovorih, ja sam stranac. 
Bio sam na jednom brodu i pao sa mnogim putnicima 


u more. Svi ostali su se vjerovatno udavili, a ja sam 


ugledao jedno drveno korito na koje sam sjeo i Preso 
dugo dok me talasi nisu bacili na ovo Ostrvo. Pošto je 
taj čovjek čuo moju priču, uhvati me za ruku i reče: 
yPođi sa mnom!e Onda me je poveo u jedan podzemni 
hodnik i uveo u jednu veliku podzemnu dvoranu. Tamo 
mi ponudi počasno mjesto naspram vrata i donese mi da 
jedem. Pošto sam bio gladan, jeo sam dok se nisam zasitio 


i okrijepio. Onda me on ponovno upita ko sam i šta sam 


doživio, i ja mu ispričah sve što mi se desilo od početka 
do kraja. Slušao je moju priču čuđeći se sve više, a ja 
sam mu rekao: Rekao sam ti cijelu istinu o svojim doživ- 
ljajima, sada te molim, kaži mi ko si ti i zašto živiš ovdje 
pod zemljom, i zašto ona Kobila stoji na morskoj obali?x 

Na to mi on odgovori: +E, pa čuj, ima nas više ovak- 
vih i rasporedili smo se po cijelom ostrvu. Mi smo zapravo 
konjušari kralja Mirdžana i čuvamo njegove konje. Svaki 
put kad je mlad mjesec, dovodimo ovamo kobile pleme- 
nite pasmine i puštamo ih po ovom ostrvu. Mi se sakrije- 
mo u podzemne dvorane, a onda dolazi morski pastuh i 
kada nanjuši kobile, izlazi na kopno. Osvrće se na sve 
strane, pa ako nikoga ne vidi, skače i pokušava da ugrabi 
jednu kobilu i da je odvede sa sobom. Kobila udara glavom 
i kopitima, pri tome glasno njišti. Kada mi, konjušari, za- 
čujemo tu galamu, pojurimo na njega vičući iz sveg glasa, 
tako da se pastuh uplaši i opet siđe u more. Kobila ka- 
snije donese na svijet muško ili žensko ždrijebe kome 

nema ravna na zemlji. Sada je upravo vrijeme kada mor- 
ski pastuh izlazi na ostrvo. Kada krenemo kući, povešću 
te, stranče, kralju Mirdžanu, i pokazaću ti našu zemlju. 
No znaj, da nisi naišao na nas, ne bi ovdje našao ni žive 
duše i bijedno bi propao, da. niko za te ne bi ni znao. 
A ovako ću te ja spasti i pomoći ti da se vratiš u za- 
vičaje. 

Dok smo tako razgovarali, pojavi se pastuh iz mora, 
pope se na kopno i poče da njuši. Htio je da odvede sa 
sobom kobilu, ali mu to nije uspjelo jer ga je kobila 
udarala kopitima. Konjušar zgrabi mač i štit, istrča iz 
dvorane dozivajući svoje drugove i udarajući mačem o 
štit: s2Naprijed, na pastuha!a Za tren oka dojuri gomila 
konjušara vičući i vitlajući mačevima. Pastuh se prepađde, 
odjuri i sruči se u more kao vodeni bivo i iščeznu u tala- 
sima. Konjušar onda sjede. Ubrzo stigoše i njegovi dru- 
govi, a svaki je vodio po jednu kobilu. Kada me ugledaše, 
iznenadđiše se i upitaše me ko sam i kako sam dospio 
ovamo. Ispričao sam im ono isto što sam kazao i prvom 
konjušaru. Oni postaviše trpezu i pozvaše me da jedem 
s njima. Pošto smo ručali, pojahasmo konje. 


? Jahali smo sve dok nismo stigli do grada kralja Mir- 
džana. Tamo konjušari uđoše u kraljeve dvore i rekoše 
mu sve o meni. Kralj me pozva, oni me uvedoše i osta- 
više pred njim. Smjerno ga pozdravih, a on mi poželi 
dobrodošlicu i primi me ljubazno. Interesovao se za moje 
doživljaje i ja mu ispričah sve što mi se desilo, od početka 
do kraja. Začudio se mojoj priči i rekao mi: ,Sinko moj, 
ti si se zaista po drugi put rodio. Da ti nije bilo suđeno 
da dugo živiš, ne bi iznio živu glavu. Imao si sreće što 
si se spasao!lx Onda mi ukaza visoku čast ponudivši mi da 
sjednem kraj. njega, pa je dugo i prijateljski sa mnom 
razgovarao. Primio me je u svoju službu i postao sam 
upravitelj luke. Popisivao sam sve brodove i brodske to- 

vare koji su stizali u gradsku luku i trudio se da što 
bolje obavljam svoj posao. Zbog toga mi je vladar uka- 
zivao svoju milost i bio prema meni pažljiv i dobar. Pre- 
nosio sam mu čak i molbe kojima mu se narod obraćao. 
Tako sam dugo živio u tom gradu, no svaki put kada 
bih otišao do pristaništa, pitao sam trgovce, putnike i po- 
morce za grad Bagdad, da li neka lađa onamo plovi i ne 
bi li me primila, pa da se tako vratim u zavičaj. Bio sam 
već sit dugog boravka u tuđini, ali pomoći nije bilo. Tako 
je vrijeme prolazilo, a ja se još dugo nisam mogao vratiti 
u svoj zavičaj. 

Jednoga dana došao sam kralju Mirdžanu i zatekao 
kod njega neke Induse. Kada ih pozdravih, srdačno mi 
uzvratiše pozdrav i počeše da se raspituju za moje zdrav- 
lje. Onda ja njih upitah ko su i iz koga su kraja, a oni 
mi rekoše da pripadaju raznim kastama. Ispričali su mi 
da su jedni iz najotmenije kaste kšatrija, koja nikome ne 
čini nepravdu i ne trpi nasilje. Drugi su bramani, koji 
ne piju vino, a ipak žive srećno i veselo uz svirku i pje- 
smu čuvajući kamile, konje i goveda. Onda su mi obja- 
snili da se njihov narod dijeli u sedamdeset i dvije kaste, 
što me je veoma začudilo. 


U carstvu kralja Mirdžana vdio sam i jedno ostrvo 
po imenu Kabil, na kome se cijele noći čuje svirka tam- 
bura i daira. Putnici i stanovnici drugih ostrva pričali su, 
međutim, da su ti ljudi vrlo ozbiljni i razumni. Vidio sam 
u onom moru i ribu dugu dvije stotine stopa, i drugu koja 
je imala glavu kao sova. Da, na tom sam putovanju vidio 
mnoge čudne i neviđene stvari i kada bih o svemu pričao, 
nikada ne bi bilo kraja. Razgledao sam, dakle, ostrva i vi- 
dio sve što se moglo vidjeti. Jednoga dana, dok sam nadgle- 
dao istovar robe u luci, doplovila je velika lađa sa mnogim ' 
trgovcima. Kada je lađa uplovila u luku, kapetan naredi 
da se saviju jedra i baci sidro. Onda spustiše most, a 

posada poče da istovaruje tovar. Dugo su radili, dok sam 
ja stajao i popisivao robu. Najzad upitah kapetana: Y/Ima 
li još što na tvom brodu?x 

2Da, gospodarux, odgovorio je, simam na brodu još 
robe čiji se vlasnik uz put utopio u moru. Ovu robu ćemo 
sada prodati, novac koji za nju dobijemo sačuvati i pre- 
dati njegovoj porodici u Bagdadux. 

Tada sam upitao kapetana: s+Pa kako se zvao taj čo- 
vjek kome roba pripada?x 

yOn se zvao Sindbad moreplovacx, odgovori kapetan, 
vi utopio se u moru. 

Kada sam čuo ove kapetanove riječi, pogledao sam ga 
bolje i, gle, prepoznadoh ga. Sav srećan uzviknuh: Čuj, 
kapetane, ja sam vlasnik robe o kojoj govoriš. Ja sam 
onaj Sindbad moreplovac koji je s grupom trgovaca na- 
pustio tvoj brod kraj onog ostrva. Kada se riba na kojoj 
smo bili pokrenula i kada si nas ti upozorio na opasnost, 
neki su stigli natrag na brod, a drugi su pali u more. 
Ja sam bio među onima koji su potonuli u more. Ali 
sreća me je poslužila i spasao sam se pomoću jednog 
velikog korita u kojem su putnici prali svoje rublje. Sjeo 
sam na korito i počeo da veslam nogama, a onda me talasi 
tjerani povoljnim vjetrom donesoše na ovo ostrvo. Ovdje 
: sam izašao na kopno i na svoju sreću susreo konjušare 
kralja Mirdžana. Oni su me poveli sa sobom u ovaj grad 
i tako stigoh u dvor kralja Mirdžana. Ispričao sam kralju 
šta sam doživio i on me milostivo primio i postavio za 
nadzornika luke u ovom gradu. Dobro mi je bilo u nje- 
govoj službi i on je prema meni uvijek bio dobar. Ta 
roba koja se još nalazi na brodu moje je, dakle, vla- 
sništvocx. ; 

Kapetan povika: yVjere i poštenja više nema'!x 

No ja sam nastavio: +Kapetane, šta treba to da znači? 
Pa ti si čuo sve što sam ti ispričao!c 

Na to će kapetan: +Pošto si od mene čuo da se na 
brodu nalazi roba čiji se vlasnik udavio, ti sada hoćeš 
bespravno da je prisvojiš, a to je nepošteno. Mi smo vidjeli 
ikako su se Sindbad i još mnogi putnici utopili i ni jedan 
jedini se nije spasao. Kako možeš sada tvrditi da ova roba 
tebi pripada?xa 


vKapetanex, odgovorio sam, ,slušaj šta ću ti reći i 


shvati me, pa ćeš vidjeti da govorim istinu. Samo nepo- 


SŠteni ljudi se služe lažimax. Onda sam ispričao kapetanu 
sve što se sa mnom zbilo od onog dana kada sam s njim 
krenuo iz Bagdada, pa dok nismo stigli do onog ostrva 
gdje smo potonuli u more. Podsjetio sam ga također na 
neke pojedinosti koje su se odigrale između nas dvojice. 
Sada su se kapetan i trgovci, koji su se okupili, uvjerili 
u istinitost mojih riječi. Kada su me prepoznali, čestitaše 
mi što sam se spasao i rekoše: 8Tako nam Alaha, nismo 
"vjerovali da si izbjegao smrt u talasima. Tebi je zaista 
"poklonjen još jedan život!e Onda su mi dali svu robu i 
sve je bilo na broju. Odmah sam otvorio prtljag, izvadio 
neke skupocjene stvari velike vrijednosti i darovao ih 
kralju. Rekao sam mu da je prispio brod na kome sam 
nekada plovio, da sam ponovo našao svu svoju robu i da 
mu zato nudim ovaj dar. Kralj se tome jako začuđio i 
ponovo se uvjerio da je sve ono što sam mu ranije ispri- 
čao bila istina. Zato me je još više zavolio i za uzdarje mi 
dade lijep poklon. Onda sam kupio raznu robu u tom 
gradu i kada su trgovci htjeli opet da isplove, naredio sam 
da se i moja roba utovari. Otišao sam kralju i zahvalio 
mu na njegovoj prevelikoj dobroti zamolivši ga za do- 
zvolu da se vratim u svoj zavičaj, svome rodu. Kralj mi 
poželi srećan put i na rastanku mi dade razne poklone 
u znak sjećanja na ovaj grad. Pošto sam se oprostio 
s njim i ukrcao se, brod je zaplovio. Imali smo sreće i po 
lijepom vremenu i uz povoljan vjetar plovili smo dan i 

noć dok nismo stigli do grada Basre. Tu smo se iskrcali 
i zadržali kratko vrijeme. Bio sam sav srećan što sam se 
vratio u svoj zavičaj. Onda sam se sa svojom robom, 
koja je predstavljala veliku vrijednost, vratio u svoj 
rodni grad Bagdad. Stigavši konačno u Bagdad, krenuo 
sam u svoju ulicu i ušao u svoju kuću. Sva moja rodbina 
i prijatelji su brzo dotrčali. Onda sam uzeo mnogo posluge 
i bogato uredio svoju kuću. Kupio sam imanja i kuća 
mnogo više nego što sam ranije imao. Sa drugovima i 
prijateljima sklopio sam još tješnje prijateljstvo nego 
ranije. Zaboravio sam sve muke i užase koje sam pretrpio 
u tuđini. Živio sam u sreći i izobilju, a kuća mi je bila 
puna svakovrsnih jela i skupocjenog pića. I tako sam dalje 
živio bezbrižno. 

To je, dakle, bilo moje prvo putovanje. Sutra ću vam, 
ako budemo živi i zdravi, pričati o svom drugom puto- 
vanju, a onda redom tako dok vam ne ispričam i svoje 
posljednje, sedmo putovanje. 

'Onda je Sindbad moreplovac naredio da se spremi 
večera i pozvao Sindbada nosača. Potom je naredio da 
se nosaču da stotinu dukata i otpustio ga je s riječima: 
? Tvoje društvo nam je danas bilo prijatnox. Nosač mu se 
zahvalio, ponio svoj poklon i pošao svojim putem razmi- 
šljajući o tome šta sve čovjek može da doživi. Prenoćio je 
u svojoj kući, ali kada je svanulo, krenuo je opet u kuću 
Sindbada moreplovca. Ovaj ga je primio kao dobrodo- 
šlog gosta i ponudio mu mjesto pored sebe. Pošto su se 
okupili i svi ostali njegovi prijatelji, naredio je da im se 
iznesu jela i pića, i svi su bili raspoloženi i veseli. Sada je 
Sindbad počeo ponovo da priča. I 

DRUGO PUTOVANJE SINDBADA MOREPLOVCA 


Slušajte, braćo, dalje moju priču! Kao što sam vam 
jučer rekao, živio sam prekrasno u sreći i zadovoljstvu 
dok mi jednoga dana opet nije palo na pamet da krenem 
u svijet. Nešto me gonilo da trgujem, zarađujem novac 
i da vidim daleke zemlje i ostrva. Čim sam donio ovu 
odluku, odvojio sam veliku sumu novaca, pokupovao robu 
i ostalo za put, naredio da se sve spakuje i krenuo dolje 
ka obali rijeke. Tamo sam našao lijep, nov brod, na kome 
su bila razapeta jedra od dobrog platna. Brod je imao 
iskusnu posadu i bio dobro opremljen. Naredio sam da 
se u taj brod utovari roba i moj putni prtljag, a to su 
učinili i neki drugi trgovci. Krenuli smo istog dana i 
pošto smo imali povoljan vjetar, jedrili smo neprekidno 
od mora do mora, od ostrva do ostrva. Gdje god bi brod 
pristao, posjećivali smo trgovce i bogatu gospodu, kupce i 
prodavce, trgujući i mijenjajući robu. Tako je to išlo sve 
dotle dok jednog dana nismo stigli do jednog lijepog 
ostrva koje je bilo prepuno zelenila, voća i svakovrsnog 
bilja. Svuda se širio miris cvijeća, čuo cvrkut ptica i 
žubor potočića, ali je ostrvo bilo nenastanjeno. Pošto se 
brod ukotvio, iskrcali su se putnici i trgovci da bi se pod 
drvećem odmorili i uživali u pjesmi ptica. 

Iskrcao sam se sa ostalim i sjeo kraj jednog bistrog 
izvora u sjenci drveća. Imao sam nešto hrane uza se i 
tako sam počeo da jeđem ono što mi je dobri Alah dao. 

Blagi povjetarac je pirkao i meni je bilo tako prijatno da 
sam zaspao. Odmarao sam se tu slatko spavajući, dok je 
vjetrić ćarlijao, donoseći prijatni miris cvijeća. No kada 
sam se probudio, nigdje više nije bilo žive duše i ja sam 
bio sam. Brod je bio otplovio i niko od trgovaca i mor- 
nara nije primijetio da me nema, i tako sam se našao 
sam samcit na ovom ostrvu. Obazirao sam se na sve 
strane, ali uzalud, nisam ugledao nikoga, bio sam sasvim 
sam. Onda me obuze užasan strah i skoro sam htio da pre- 
svisnem od jada i brige. Ostao sam bez igdje ičega, nisam 
imao ni jela ni pića. Tako napušten i ojađen, vjerovao 
sam da je svršeno sa mnom, i pomislio sam: vKrčag ide 
na vodu dok se ne razbijex. Prvi put sam mogao još da 
se spasem, jer sam naišao na konjušare koji su me sa 
pustog ostrva odveli među ljude. Ali ovoga puta nije bilo 
nikakva izgleda da će se iko naći ko bi me odavde izbavio 
i odveo među ljude. Tako sam plakao i jadikovao nad 
svojom sudbinom dok me nije obuzeo bijes, pa sam samog 
sebe korio za sve što sam počinio. Ta zar se nisam ovim 
putovanjem opet izložio nezgodama i mukama, dok sam 
kod kuće u zavičaju mogao mirno živjeti srećan i zado- 
voljan. Tamo sam imao zlata i blaga u izobilju i svega 
što mi je srce željelo. Vjerujući da mi je došao kraj, bio 
sam van sebe od jada i tuge. Onda sam krenuo da raz- 
gledam ostrvo jer se nigdje nisam mogao skrasiti, niti 
naći mira. Najzad sam se popeo na jedno visoko drvo i 
odatle gledao na sve strane. No nisam vidio ništa drugo 
osim neba i mora, drveća i ptica, ostrva i pješčanih obala. 
Međutim, kada sam pogledao malo bolje, vidio sam da 
se na jednom mjestu na ostrvu nešto bijeli. Odmah sam 
sišao s drveta i uputio se u tom pravcu dok nisam stigao 
do tog mjesta. I gle, to je bilo velika bijela kupola koja 
se visoko uzdizala. Prišao sam bliže i počeo da obilazim 
oko nje, ali nisam našao. nijedna vrata, niti sam imao 

snage ni moći da se uz nju uzverem jer je bila vrlo glatka. 
Onda sam napravio znak na onom mjestu na kome sam. 
stajao, i počeo da koračam oko kupole jer sam htio da. 
izmjerim obim. Pokazalo se da njen obim iznosi pedeset 
krupnih koraka. Opet sam počeo da razmišljam kako bih 
ušao unutra, jer se dan već bližio kraju, kad odjednom 
sunca nestade i nebo se zamrači. Pošto sunca više nije 
bilo, vjerovao sam da ga je zaklonio neki oblak, ali sam 
se ipak začudio jer je to bilo u ljetnje doba. Pogledao sam 
u nebo da vidim šta je u stvari. I gle, jedna ogromna, 
snažna ptica, jako raširenih krila letjela je u zraku. Ona 
je zaklonila sunce i ostavila ostrvo bez svjetla. Sada sam 
se još više začudio i sjetio jedne priče koju su mi nekada 
hadžije i putnici pričali. Govorili su da negdje na jednom 
ostrvu živi jedna ogromna ptica, zvana ptica rok, koja 
svoje mladunce hrani ubacujući im slonove u kljun. Sada 
sam bio siguran da je ova kupola jaje ptice rok. Dok sam 
još tu stajao, spustila se iznenada ona ptica na kupolu, 
prekrila je svu i raširivši svoja krila i opustivši noge — 
zaspala. Onda sam odmotao turban s glave, presavio ga i 
usukao kao uže. Opasao sam se njime i privezao ga za 
noge ptice, pomislivši: 28 Možda će me odnijeti u zemlju 
gdje ima gradova i gdje žive ljudi. To je bolje nego da 
ostanem na ovom ostrvu. Te noći nisam ni trenuo pošto 
sam se bojao da bi ptica mogla iznenada poletjeti. Ali 
kada je zora zarudjela i sunce granule; podigla se ptica 
sa jajeta, prodorno kriknula i vinula se sa mnom dižući 
se sve više i više, tako da sam mislio da je već stigla 
nebu pod oblake. Potom se opet počela lagano spuštati 
na vrh jedne visoke planine. Kada sam osjetio tle pod 
nogama, brzo sam odvezao uže jer sam se bojao ove ptice, 
iako ona nije znala niti osjetila da sam bio vezan za nju. 
Odriješio sam turban, oslobodio se ptice i dršćući od 
straha pobjegao. Uskoro zatim podigla je ptica svojim 

kandžama nešto sa zemlje i vinula se opet nebu pod 
oblake. Kad sam malo bolje pogledao, vidio sam da je 
nosila zmiju ogromne dužine i neviđene debljine. Kada 
to ugledah, sav se zgrozih. 


Idući ovom planinom stigao sam na jednu veliku 
stijenu pod kojom se pružala duga, široka i duboka do- 
lina. I s druge strane doline uzdizala se ogromna planina 
tako visoka da joj čovjek nije mogao vrh sagledati, a 
kamoli se na njega popeti. Počeo sam sebe da korim zbog 
svega što sam učinio, pomislivši: Kamo sreće da sam 
(ostao na ostrvu. Ono je ipak bilo bolje od ovog pustog 
mjesta. Tamo na ostrvu imao sam bar voća za jelo i vode 
za piće, a ovdje nema ni drveta, ni voća, ni izvora. Svaki 
put kada bih se spasao od jedne nesreće, upadao sam 
u drugu još veću, i uvijek sam stizao sa zla na gore. Ipak 
sam se pribrao i krenuo u onu dolinu i vidio da joj je 
cijelo dno prekriveno dijamantima. Ali, čitava dolina je 
bila puna zmija otrovnica koje su puzile po kamenju. 
Svaka je bila duga i debela kao palmovo drvo i mogla 
bi, kao od šale, progutati slona kada bi joj došao na metu. 
Ja sam ostao u dolini kajući se zbog svojih nepromišlje- 
nih odluka. Tako mi Alaha, sam sam tražio vraga i srljao 
u propaste, pomislio sam. Sunce se, međutim, klonilo 
zapadu, a ja sam lutao po dolini tražeći mjesto gdje bih ) 
mogao da proveđem noć. U strahu od zmija jelo i piće 
mi nisu ni na um padali, već sam se samo brinuo kako 
da sačuvam goli život. Onda sam u blizini. primijetio 
jednu pećinu. Prišao sam joj bliže i vidio jedan tijesan 
otvor. Ušao sam unutra, digao velik kamen koji je tu 
ležao, i navalio ga na otvor da bih tako zatvorio ulaz u 
pećinu. Sada sam pomislio: Ovdje sam siguran, a kada 
ponovno svane, izaći ću da vidim šta će dalje bitic. Raz- 
gledao sam pećinu i ugledao dublje unutra jednu ogromnu 
zmijurinu kako leži na jajima. Sav se zgrozih, ali više 

nisam imao kuda, i prepustih se sudbini. Cijelu noć samu 
probdio dok zora nije zarudjela i razdanilo se. Onda žurno 
odgurnuh kamen kojim sam bio zatvorio pećinu i po- 
srćući, kao pijan, izašao sam napolje, dok mi se u glavi. 
vrtjelo od zmije, gladi i straha. 


Opet sam išao dalje dolinom, kad iznenada preda me 
pade jedna velika ubijena životinja. To me je jako začu- 
dilo, jer nigdje nikog nisam vidio, ali se tada sjetih jedne 
priče koju sam nekada čuo od trgovaca, putnika i hadžija. 
Pričali su da postoji dijamantska planina, u čijim doli— 
nama ima puno dragog kamenja, ali je ona i puna užasa, 
tako da se do njega teško može doći. Ipak su trgovci pro-— 
našli puta i načina, kako da dođu do dragog kamenja. 
Zaklali bi ovcu, ogulili je i raščerečili, a onda bi sa brda: 
bacali u dolinu komad po komad mesa. Na to svježe meso 
prilijepilo bi se drago kamenje. U podne su onda slijetali 


orlovi, jastrebovi i druge ptice grabljivice koje bi, zgra-— 


bivši kandžama velike komade mesa, poletjele ka vrhu 
planine. Trgovci bi onda podigli graju i vikom poplašili 
ptice. One bi odletjele ostavljajući komade mesa, pa su 
trgovci mogli s mesa da poskidaju drago kamenje. Onda: 
su obično ostavljali grabljivicama i divljim životinjama 
meso, a drago kamenje bi ponijeli kući. Do ovog dragog; 
kamenja se može doći samo ovim lukavstvom. Kada sam. 
ugledao onu zaklanu životinju, sjetio sam se ove priče: 
i brzo sam joj prišao, zgrabio mnogo dragog kamenja i 
natrpao u njedra i u svoje odijelo. Nakupio sam toliko 


dragog kamenja da sam napunio sve džepove, trpao ga . 


pod pojas, u turban i u svaki nabor svoga odijela. Dok 
sam još bio zaokupljen time, pao je i drugi veliki komad; 
mesa. Onda legoh, stavih komad mesa na grudi i privezah 
ga turbanom. Ubrzo je sletio orao, zgrabio meso kan-. 
džama, vinuo se s'njim uvis i ponio i mene. Orao je odle-- 
tio na vrh planine, tamo se spustio i htio da kljuca meso. 

No tada se začu velika galama jer su trgovci vikali i 
Jupali motkama o stijenu. Orao se poplaši i poletje uvis, 
a ja ostadoh na stijeni. Dok sam tako ležao u odijelu 
uprljanom krvlju, iznenada dotrča trgovac koji je iz za- 
sjede vikao na orla. Kada me je primijetio, nije mogao 
da izusti ni riječi od silnog iznenađenja i straha. Ipak 
priđe mesu, poče da ga okreće i obrće, pa pošto na njemu: 
nije našao nijedan dragi kamen, uzviknu: +Kakvo razo- 
čarenje! Neka nas Alah sačuva proklete sotone!x Sav 
gnjevan sklopi ruke i povika: s Vidi jada! Šta to znači? 


Onda mu ja priđoh, a on me upita: +Ko si ti, šta te je. 


dovelo na ovo mjesto?x Odgovorio sam mu: sNe plaši se! 
Nikakvo zlo ti se neće desiti! Ja sam ljudsko biće i dobar 
čovjek. Ja sam trgovac. Ali sam svašta doživio i mnogo 
se napatio. A najčudnija je priča kako sam dospio na 
ovu planinu i u ovu dolinu. Ne plaši se, ovaj susret sa 
mnom će ti donijeti samo radost. Imam obilje dragog 
kamenja uza se i daću i tebi toliko da ćeš biti zadovo- 
ljan. Svaki kamen koji imam bolji je od svih koje si do 
sada vidio. Zato se nimalo nemoj brinuti ni bojati!e Čo- 
vjek mi se onda zahvali i poče sa mnom da priča. Kada. 
su ostali trgovci čuli kako razgovaram sa njihovim dru- 
gom, prišli su i oni. Svaki od njih je već bio bacio ko- 
mad mesa u dolinu. Kada su mi prišli, pozdravili su me 
i čestitali što sam se spasao. Onđa pođoh s njima, ispri- 
čah im cijelu priču, sve što sam na putovanju doživio i 
pretrpio i kako sam konačno stigao tamo u dolinu. Onda 
sam dao mnogo dragog kamenja onom trgovcu kome sam 
imao da zahvalim što sam se spasao. On se jako obrado- 
vao poklonu i zahvalio mi. Saslušavši moju priču, trgovci 
rekoše: s Tako nam Alaha, tebi je poklonjen još jedan 
život. Prije tebe još niko živ nije izašao iz ove doline.x 
Tu noć smo počinuli na jednom sigurnom i lijepom mje- 
stu. Ostao sam kraj trgovaca sav srećan što sam zdrav i 

čitav umakao iz doline zmija i što sam se opet našao 
među ljudima. 

Kada je svanulo, krenuli smo dalje i sa planine opet 
vidjeli one zmijurine u dolini. Putovali smo sve. dalje dok 
nismo stigli do jednog vrta na jednom lijepom, velikom 
ostrvu. Tu je raslo kamforovo drveće, a svako drvo je 
bilo tako veliko da se u njegovom hladu moglo odmarati 
stotine ljudi. Od ovog drveta dobija se kamfor. Dugom 
motkom ljudi provrte koru pri vrhu stabla, tako da sok 
iz drveta curi niz stablo. Taj sok se kasnije stegne kao 
guma, a drvo se osuši i upotrebljava za gorivo. Na tom 


'ostrvu živi i.jedna divlja životinja koja se zove nosorog. 


i pase kao što u našoj zemlji pasu krave i bivoli. Nosorog 
je još veći od kamile, pravo je čudovište, jer ima debeli 
rog nasred čela, koji je dug dobrih deset lakata. Pomorci, 
putnici i hadžije koji putuju u te daleke krajeve pričali 
su nam da ovi nosorozi mogu na svom rogu da ponesu 
velikog slona i da dalje pasu po ostrvu ne osjećajući ni- 
kakav teret. Slon na kraju ugine na rogu, a njegova 
slanina koja se topi na suncu curi niz rog na glavu i 
sliva mu se u oči, tako da oslijepi i konačno se sruši 
mrtav na obalu. Onda dolazi ptica rok, odnosi ga u svo- 
jim kadžama na velike visine i daje ga svojim mladun- 
cima trpajući im u kljun i nosoroga i slona nabodena na 
njegov rog. Na tom ostrvu sam vidio posebnu vrstu go- 
veđa i mnoge bivole kakvih nema kod nas. 


Iz ove doline ponio sam mnogo dragog kamenja i di- 
jamanata koje sam posakrivao u svoje odijelo. Dao sam 
nešto tog dragog kamenja i trgovcima u zamjenu za robu 
i proizvode njihove zemlje. Neki trgovci su mi u zamjenu 
dali zlatnike i srebrnjake. Onda sam dalje putovao od 
grada do grada, od zemlje do zemlje i tako upoznao nove 
krajeve i ljude. Uz put smo se bavili i trgovinom dok 
nismo stigli do grada Basre. Tamo smo se zadržali neko- 

liko dana, a onda sam ja konačno nastavio put prema 
"Bagdadu. 


Svoju priču Sindbad moreplovac je završio ovako: 
vKada sam se s ovog dalekog puta vratio u zavičaj i opet 
ušao u grad Bagdad, to mjesto mira i spokoja, krenuo sam 
'u svoju ulicu i stigao svojoj kući sa mnogo dijamanata, 
zlata i najraznovrsnijih skupocjenih stvari. Ubrzo su se 
u mom domu okupili moji srodnici i prijatelji i ja sam 
ih sve darivao dajući im različite poklone. Zaboravio sam 
sve što sam na putu pretrpio i živio sam dalje veselo 


i bezbrižno uživajući u svirci, pjesmi i šali. Ko god je 


čuo za moj povratak, dolazio je k meni i raspitivao se 
kako mi je bilo na putu i kako izgleda u dalekom svijetu. 
Onda sam im ispričao mnogo o tome šta sam sve doživio 
i kakve sam nevolje podnosio. Ljudi su se divili mojim 
'opasnim avanturama i čestitali mi što sam srećno stigao 
kući. Ovdje je sada kraj onome što sam doživio i što 
me zadesilo na mom drugom putovanju. Sutra ću vam, 
ako budemo živi i zdravi, ispričati kako mi je bilo na 
"trećem putovanju. 

Kada je Sindbad moreplovac završio svoju priču, svi 
prisutni su izrazili svoje divljenje i onda su se s njim 
gostili i častili do kasno u noć. Zatim je domaćin naredio 
da se Sindbadu nosaču da stotinu dukata. Ovaj je primio 
zlato i krenuo svojim putem čudeći se svemu što je Sind- 
'bad moreplovac vidio i doživio. Kada je svanulo jutro i 
sunce prelilo zemlju svojim sjajem, ustao je Sindbad 
nosač, izgovorio svoju jutarnju molitvu i krenuo kući 
Sindbada moreplovca. Kada je ušao u njegovu kuću, po- 
želio mu dobro jutro, a domaćin mu ljubazno odvrati 
pozdrav i posadi ga kraj sebe. Kada se skupiše i ostali 
prijatelji, jeli su, pili i veselili se, a onda Sindbad more- 
:plovac otpoče svoju priču. 

TREĆE PUTOVANJE SINDBADA MOREPLOVCA 


Slušajte, braćo moja, i čujte što ću vam sada ispri- 
čati, jer to je još zanimljivije od onoga što sam vam 
ranije pričao. Čudni su putevi ljudske sudbine. Kao što 
sam već rekao, vratio sam se sa svog drugog putovanja, 
srećan i presrećan. Nisam se veselio samo srećnom po- 
vratku u zavičaj, već sam bio zadovoljan i što sam stekao 
mnogo zlata i blaga, o čemu sam vam, takođe, juče već 
pričao. Opet sam nadoknadio sve ono što sam izgubio i 
živio sam u gradu Bagdadu miran i spokojan, srećan i 
zadovoljan. No u meni se ponovo pojavila želja da pu- 
tujem u daleki svijet i da upoznam strane zemlje. Poželio 
sam opet da trgujem i zarađujem i da zgrćem blago, a 
pohlepa za blagom vuče čovjeka u propast. Pošto sam 
donio odluku, kupio sam mnogo robe, kako je to potrebno: 
za daleku plovidbu morem, naredio da se sve spakuje u 
_ bale i krenuo najprije iz Bagdada u Basru. Tamo sam 
otišao u pristanište i izabrao veliki brod na kome su bili 
mnogi trgovci i putnici, sve sami dobri ljudi, valjani i 
čestiti, pošteni i ljubazni. Ukrcao sam se s njima i brod 
je isplovio iz luke, a mi smo se unaprijed radovali dobroj 
i srećnoj plovidbi. 

Tako smo plovili od mora do mora, od ostrva do 
ostrva, od građa do grada. Gdje god bismo pristali, raz- 
gledali smo sve nove zemlje i gradove, a uz to smo uspje- 

šno trgovali, uvijek u dobrom raspoloženju i veselju. No, 
kada smo jednog dana plovili razbješnjelim morem, dok 
su nas pomamni talasi i vjetar zanosili tamo-amo, počeo 


. je kapetan, koji je bio na osmatračnici, da se udara po 


glavi čupajući bradu i cijepajući odijelo. Brzo je izdao 
naredbu da se jedra saviju i baci sidro. Mi upitasmo: xKa- 
petane, šta se desilo?x, a on odgovori: sPutnici, neka vam 
je Alah na pomoći! Vjetar gospodari brodom, skrenuo ga 
je s pravog puta i bacio ga, na našu nesreću, do ovog ostr- 
va pred nama. Na njemu žive kosmata čudovišta. Zato se 
ovo ostrvo i zove Majmunsko ostrvo i još se niko sa njega 
živ nije vratio. Moje srce sluti da ćemo ovdje svi stradatix. 


Tek što je kapetan ovo rekao, stigoše već majmuni i 
opkoliše brod sa svih strana. Kao roj skakavaca vrvjeli su 
po kopnu i palubi. Uplašili smo se da će nas poklati i ni- 
smo se usudili da ijednog od njih udarimo, ubijemo ili 
otjeramo, jer ih je bilo užasno mnogo. Naša hrabrost pre- 
ma njihovom silnom broju nije značila mnogo. Tako smo 
stajali bespomoćni iako smo se bojali da će nas potpuno 
opljačkati. Bile su to najružnije životinje koje smo ikada 
vidjeli. Obrasli u crnu dlaku po licu i tijelu, izgledali su 
strašno, a niko nije razumio ni riječi od onoga što su 
govorili. Inače se oni boje ljudi, te životinje žutih očiju, 
crnog lica i sićušnog tijela, jer nijedna nije viša od četiri 
pedlja. Tada su se popeli na brodske jarbole, razvili jedra 
i pregrizli brodske jedeke. Tako se brod otkinuo i vjetar 
ga je zanio ka stjenovitoj obali ostrva. Kada se nasukao 
na obalu, pohvatali su sve trgovce i putnike i stjerali ih 
'na ostrvo, a oni otisnuše nekako brod od obale i tako nam 
.ga oteše sa svim što se tamo nalazilo. 

"Uskoro je brod nestao s vidika, a mi nismo znali 
kuda je otplovio. Kada smo se našli sami na ostrvu, po- 
čeli smo da se hranimo voćem i biljem i da pijemo vodu 
sa izvora. Jednog dana ugledali smo nasred ostrva nešto 

što je ličilo na kuću. Brzo smo otrčali tamo i vidjeli jednu 
tvrđavu s velikim stubovima i visokim zidinama. Imala 
je dvokrilna vrata od ebanovine, koja su bila širom otvo- 
rena. Ušli smo unutra i našli se u prostranom dvorištu 
koje je bilo slično velikom, širokom trgu. Unaokolo su. 
bila mnoga vrata, a na drugom kraju, naspram dvokrilnih 
vrata, stajala je široka i visoka klupa. Na jednom kraju 
bila je mangala, iznad nje je visilo razno posuđe, na tlu 
su bile čitave gomile kostiju, ali nigdje nije bilo žive 
duše. To nas je sve veoma začudilo i zabrinulo. Ipak smo 
malo posjedjeli u dvorištu, a onda smo zaspali i spavali od 
jutra do sunčevog zalaska. Najednom se zatrese zemlja. 
pod nama, a u vazduhu se začu grmljavina i sa vrha 
zidina tvrđave siđe k nama ogromno crno čudovište, vi- 
soko kao palma. Imalo je oči koje su plamtjele kao žera- 
vica, zube kao kljove divljeg vepra, usta kao otvor bunara, 
usne kao u kamile i opuštene do grudi, uši kao u sloha — 
do ramena, a nokti kao kandže u ptice grabljivice. Kada. 
ugledasmo ovo čudovište, prođe nas jeza od glave do 
pete i od straha i užasa gotovo se obeznanismo. Div sjede 
malo na klupu, onda ustade, priđe i iz čitave grupe put- 
nika i trgovaca zgrabi mene. Podiže me svojom šapom 
uvis, pipajući me i okrećući me na sve strane, dok sam ja 
u njegovoj šaci izgledao kao mali zalogaj. Pipao me nepre- 
kidno kao mesar ovcu koju hoće da zakolje, no videći da. 
sam mršav i tanak i da na meni nema nimalo mesa, ispusti 
me iz svoje šake i ščepa jednog drugog putnika. I njega. 
je okretao, prevrtao i pipao, kao što je i sa mnom radio, 
a onda ga je pustio. Tako je pipao i okretao redom jednog 
za drugim dok nije najzad došao do kapetana broda. To je 
bio krupan, debeo, jak čovjek, širokih ramena. I pošto ga. 
je ščepao kao mesar životinju koju hoće da kolje, ispekao- 
ga je nad vatrom i pojeo. Onda je opet malo posjedio 
na klupi, pa se ispružio i zaspao. U snu je hrkao i krkljao. 

kao životinja kada je kolju. Spavao je sve do zore ne 
budeći se, a onda se podiže i ode. Kada smo bili sigurni da 
_ je otišao, počesmo da razgovaramo i da jadikujemo nad 
svojom sudbinom. Tako smo govorili: , Kamo sreće da smo 
se udavili u moru, ili da su nas poklali majmuni. To bi 
ipak bilo bolje nego da nas ovdje žive peku na žaru, jer 
je to zaista najstrašnija smrt. Ovdje ćemo bijedno svršiti 
svoj život, a niko na svijetu to neće saznati. Odavde više 
ne možemo pobjećix. Na to izađosmo iz tvrđave da potra- 
žimo mjesto gdje bismo se sakrili i nekako spasli ove stra- 
hote. Smrt nam više nije izgledala strašna, samo da nas ne 
peku na žaru. Međutim, nismo našli nikakvo sklonište jer 
je već bilo veče i tako se prestravljeni vratismo u tvr- 
đavu. Tek što smo posjedali, zatrese se opet zemlja pod 
nama i crni džin se opet pojavi; prišao nam je i poče opet 
jednog po jednog da okreće i opipava kao i prvi put dok 
nije naišao na jednog koji mu se svidio. Ščepao ga je 
i ispekao na žaru kao što je uradio i prethodnog dana sa 
kapetanom. Pošto ga je pojeo, zaspao je na onoj istoj 
klupi. Cijele noći je spavao i krkljao kao životinja koju 
kolju. Kada je svanulo, digao se, otišao svojim putem, a 
nas ostavio kao i ranije. Onda se mi okupismo i počesmo 
da se dogovaramo šta da radimo: 2Bolje je da se bacimo 
u more i podavimo nego da ovdje dočekamo smrt pekući 
se na ražnju. To je ipak najstrašnija smrte. Onda jedan 
predloži: aČujte moje riječi! Izmislićemo lukavstvo kako 
ćemo ubiti to čudovište, povratiti svoje spokojstvo i mir, 
i prestati da se plašimo njegovog nasilja i ovih grozotac. 
Na to sam ja rekao: ySlušajte, braćo, ako treba da ga ubi- 
jemo, ohda moramo najprije odnijeti na obalu malo ovih 
dasaka i drva za gorivo da bismo sebi tamo sagradili 
čamac. Poslužit ćemo se lukavstvom, ubiti ga, pa onda 
možemo čamcem otploviti kuda god želimo, ili pak ostati 
ovdje na ovom mjestu dok ne naiđe brod koji bi nas po- 

vezao. Ako nam ne pođe za rukom da ga ubijemo, moći 
ćemo u svakom slučaju da se ukrcamo u čamac i otplo- 
vimo. Čak i ako bismo se udavili, bolje je i to nego da 
budemo poklani i pečeni na žaru. Ako budemo imali sreće, 
spašćemo se, ili ćemo stradatix. 

y Tako je, tvoj plan je dobarx, povikaše svi. 

Bili smo, dakle, složni i dali smo se na posao, iznosili 
daske iz tvrđave i pravili čamac. Kada je čamac bio gotov, 


 pprivezali smo ga čvrsto za obalu, smjestili u njega malo 


hrane za put i vratili se u tvrđavu. Tek što se spustila noć, 
opet se zatresla zemlja pod nama i crni div je došao među 
nas kao bijesan pas. I opet nas je sve redom okretao i pi- 
pao dok najzad opet nije izabrao jednog. Pošto ga je po- 
žderao, spavao je na klupi i hrkao gromoglasno. Mi smo se 
tada digli, izabrali dva velika gvozdena ražnja i držali ih 
na vreloj vatri dok se nisu usijali i zacrvenjeli kao žera- 
wvica. Zatim smo ih podigli, prišli strašnom divu koji je 
spavao i hrkao, i zaboli mu ih u oči. Div je tako strašno 
:zaurlao da smo svi zadrhtali. Skočio je pomamno s klupe 
i počeo da nas traži. Mi smo se, međutim, razbježali na 
sve strane jer smo ga 'se još uvijek silno plašili iako je bio 
slijep, i još nismo vjerovali da ćemo se spasti. Div je ru- 
kama napipao kapiju i izašao urlajući tako da se zemlja 
"tresla i sve se prolamalo od njegovog urlika. U samrtnom 
strahu izašli smo i mi iz tvrđave i krenuli prema obali. 
Uskoro je div stigao sa jednom div-ženom koja je bila još 
'wveća i ružnija od njega. Kada ugledasmo diva i pored 
njega to strašno stvorenje, prepadosmo se još više. Brzo 
-odvezasmo čamac koji smo sagradili, ukrcasmo se i zaplo- 
wvismo morem. Divovi su nas sa obale gađali ogromnim 
kamenjem tako vješto da je mnogo mojih saputnika na- 
stradalo. Ostali smo živi samo nas troje, ja i još dvojica. 

Vjetar i talasi odnijeli su naš čamac do jednog ostrva. 
Hodali smo po ostrvu sve do uveče, a kada se spustila 

noć, legli smo da spavamo, jadni i očajni. Poslije kratkog 
vremena probudismo se iz sna i vidđjesmo jednu ogromnu 
zmijurinu, dugu i debelu, kako se smotala u krug, na- 
srnula na jednog mog druga, progutala ga cijelog i onda 


otpuzala dalje. Zgrozili smo se i skamenili od užasa žaleći 


svoga druga, bojeći se za svoj život i jadikujući: sTo je 
zaista čudno! Stalno stižemo sa zla na gore. Taman se 
spasemo jedne bijeđe, a eto već druge. Već smo se rado- 
vali što smo se spasli onog crnog diva, ali je naša radost 
kratko trajala. Spasli smo se diva, ali su nam drugovi 
našli smrt u moru. A kako ćemo se sada spasti ove od- 
vratne zmijurine?e Onda smo ustali i lutali po ostrvu, 
jeli voće i pili vodu iz potoka, i tako je došlo veče. Tada 
smo potražili jedno ogromno i visoko drvo, popeli se na 
njega i smjestili da spavamo. Ja sam se popeo na najvišu 
granu. Tek što se noć spustila i sve pokrio gusti mrak, već 
je dopuzala ona zmijurina, obazrela se na sve strane i 
uvila oko drveta u čijoj smo se krošnji smjestili. Uspuzala 
se do mog druga i na moje oči ga progutala. Zatim se 
spustila sa drveta i otpuzala nekuda. Ja sam cijelu noć 
ostao na drvetu i kada je osvanulo i sunce opet granulo, 
sišao sam s drveta ni živ ni mrtav. Htio sam da se bacim 
u more i da se konačno oslobodim svega jada i čemera, ali 
mi je život ipak bio suviše drag. Da, čovjeku je život drag! 
Tada sam privezao jednu široku dasku pod noge, po jednu 
s lijeve i s desne strane, četvrtu za trbuh, a jednu iznad 
glave. Onda sam legao na zemlju zaštićen daskama sa svih 
strana. Kada se smrklo, dopuzala je ona zmijurina kao i 
obično, ugledala me je i približila mi se. No nije me mogla 
progutati jer sam sa svih strana bio okružen daskama. 
Onda je stalno puzila oko mene ne mogavši me dohvatiti, 
dok sam je ja posmatrao sav premro od užasa i straha. 
Zatim bi se zmija udaljila, pa bi se opet vratila i to se 
stalno ponavljalo. Svaki put kada bi nasrnula da me pro- 

guta, smetale bi joj daske koje sam pričvrstio svuda oko 
sebe. Od sutona do svanuća neprestano je nasrtala, no ka- 
da je svanulo, otišla je konačno svojim putem šišteći 
ljutito, kako to samo zmija umije. Sada sam ispružio ruku 
i oslobodio se svoga drvenog kaveza. Bio sam sav izmr- 
evaren i klonuo, jer me je ovo što sam doživio s tom 
ogromnom zmijurinom strašno izmučilo. 


Krenuo sam dalje i stigao na drugi kraj ostrva. Kada 
sam bacio pogled po moru, ugledao sam na pučini jedan 
brod. Sa jednog drveta odlomio sam veliku granu i mahao 
njome moreplovcima dozivajući ih iz sveg glasa. Kada su 
me primijetili, odlučiše: a Moramo ipak pogledati šta je to. 
Možda je to neki čovjeka. Onda su okrenuli brod prema 
obali i čuli moje dozivanje; uskoro su stigli do mene, 
uzeli me na brod i počeli da ispituju šta mi se dogodilo. 
Tspričao sam im šta sam doživio, od početka do kraja. 
Opisao sam im sve velike opasnosti kroz koje sam prošao. 
Oni su se silno čudili tome, a onda su mi dali nešto svoga 
odijela da pokrijem golotinju i donijeli mi jela da se na- 
jedem i svježe vode da se napijem. Tako sam se okrijepio 
i dušu povratio. Potpuno sam se smirio i osjećao kao pre- 
porođen. Poslije onog velikog očajanja povratila mi se 
opet snaga i hrabrost, tako da mi je sve što sam pretrpio 
izgledalo samo kao san. Imali smo povoljan vjetar i plo- 
vili brzo dok nismo stigli do ostrva koje se zvalo Šela- 
hita. Tu kapetan usidri lađu. Kada se brod usidrio u luci, 
izašli su svi putnici trgovci na kopno da trguju. Tada se 
kapetan obrati meni: +Čuj, putniče, šta ću ti reći! Ti si 
siromašan stranac i pričao si nam kakve si strahote pro- 
živio. Zato hoću nešto da učinim za tebe što će ti pomoći 
da se vratiš u svoj zavičaje. sBiću ti zahvalan dok sam 
žive, odgovorio sam. == 

A kapetan nastavi: xSlušaj, dakle! Nekada je bio na 
našem brodu putnik koga smo uz put izgubili i više ne 

znamo da li je živ ili mrtav, jer nikada o njemu nismo 
ništa čuli ni doznali. Daću ti sada njegovu robu da je 
prodaš na ovom ostrvu. Jedan dio toga novca daću ti kao 
nagradu za tvoj trud i tvoje usluge. Ostatak ćemo sačuvati 
dok ne budemo. stigli u Bagdad. Tamo ćemo se raspitati 
za porodicu nestalog putnika i predati joj ostatak novca. 
Reci, hoćeš li ti primiti ovu robu da je prodaješ kao što 
to rade i ostali trgovci?x 


yČuo sam i poslušaću te, gospodaru moj, jer si bio 
prema meni dobar i milostivx. Onda on naredi nosačima i 
mornarima da istovare onu robu na ostrvo i da mi je 
predaju. ; 

Brodski pisar upita: ,Kapetane, kakva je to roba koju 
mornari i nosači iznose? Kome trgovcu to pripada i čije 
ime da zabilježim?x ' - 

Kapetan odgovori: s,Zapiši ime Sindbada moreplovca, 
koji je ranije bio na našem brodu i stradao na ostrvu, 
1 o kome nikad više ništa nismo doznali. Želimo da ovaj 
stranac proda tu robu i da nam donese novac. Jedan dio 
toga novca ćemo mu dati kao nagradu za njegov trud 
pri prodaji, a ostatak ćemo sačuvati dok ne stignemo u. 
Bagdad. Ako pronađemo toga čovjeka, predaćemo sve 
njemu, a u protivnom daćemo novac njegovoj porodicic. 

Pisar odgovori: y+Dobro govoriš, kapetane, i pravo je 
da tako uradiše. 


Kada sam čuo da je kapetan naredio da se roba zapiše 
na moje ime, pomislio sam: sAlaha mi, ja sam Sindbad 
moreplovac, i ja sam upravo onaj čovjek koji je nekada 


kraj ostrva pao u vodu sa ostalim putnicimax. No, strpio 


sam se dok se svi putnici iskrcaju i iskupe da se porazgo- 
varaju i dogovore o poslovima. Onda sam prišao kapetanu 
i upitao ga: s9Gospodaru, znaš li ko je bio onaj čovjek čiju 
si mi robu dao da prodajem?e. 

Kapetan odgovori: yNišta pobliže ne znam O njemu, 
osim da je bio iz grada Bagdada i da se zove Sindbad 


moreplovac. Kada smo se usidrili kraj jednog ostrva, po- ' 


topili su nam se tamo ljudi, pa među njima i on. Do danas 
nikada ništa o njemu nismo čuli. Onda sam uzbuđeno 
viknuo: sKapetane, neka te Alah čuva, znaj da sam ja 
Sindbad moreplovac! Ja se nisam utopio. Ne! Kada si ti 
onda kraj onog ostrva usidrio brod i kada su se putnici i 
trgovci iskrcali na kopno, iskrcao sam se i ja s njima. 
Imao sam uza se nešto hrane koju sam htio na ostrvu da 
pojedem i sjeo da se malo odmorim, ali me savladao umor 
i čvrsto sam zaspao. Kada sam se probudio, više nije bilo 
ni broda ni ijednog putnika na ostrvu. Ova roba je moja, 


ove stvari su moje, a svi trgovci koji trguju dragim ka- o 


menjem vidjeli su me kada sam bio na dijamantskoj pla- 
nini i oni mogu posvjedočiti da sam ja Sindbad more- 
plovac. Pričao sam im kako sam bio kod vas na brodu, 
kako sam zaspao na onom ostrvu, kako ste me ostavili i 
kako više nikoga od vas nije bilo kada sam se probudio. 
Kada su trgovci i putnici čuli o čemu govorim, oku- 
pili su se oko mene. Neki su povjerovali u moje kazivanje, 
a neki su me smatrali lažovom. Dok smo tako razgovarali, 
stupi iznenada jedan od trgovaca koji je čuo da sam spo- 
menuo planinu dijamanata, priđe mi i obrati se ostalima: 

vČujte, ljudi, što ću vam reći. Kada sam ranije pričao 
o svojim najčudnijim putnim doživljajima, rekao sam vam 
da smo ja i ostali trgovci bacali zaklane životinje u dolinu 
dijamanata i da se za moj komad mesa prikačio jedan 
čovjek i vi onda u tu priču niste povjerovali. Štaviše pro- 
glasili ste me za lažovac. 

s Tako jex, odgovoriše ostali, sti si nam pričao o tome, 
ali mi nismo mogli vjerovati u istinitost te priče. 

Trgovac onda nastavi: y+Ovo je taj čovjek koji je tada 
visio na onom komadu mesa koji sam ja bacio u dolinu. 


(On mi je poklonio dijamante velike vrijednosti kakvih 
inače nema. Jeste, tako je! On mi je dao više dijamanata 
nego što bih izvukao iz doline pomoću. zaklane životinje. 
Putovao sam s njim dok nismo došli u grad Basru. Tu smo 
se oprostili, pa je on krenuo u svoj grad, a mi smo otišli u 
svoju zemlju. Ovaj ovdje je taj čovjek. On nam je također 
rekao da se zove Sindbad moreplovac i ispričao nam da je 
njegov brod sa svim putnicima otplovio dok je spavao na 
ostrvu. Sada, kada je ovaj čovjek ovamo stigao, možete 


" . se uvjeriti da je moja priča bila istinita. Ova roba ovdje 


je njegovo vlasništvo. Sada vam je jasno da on govori 
istinux. 

Kada je kapetan saslušao riječi ovog trgovca, priđe 
mi bliže posmatrajući me pažljivo. Najzad me upita: +Ka- 
ko je tvoja roba obilježena?x Ja sam odgovorio: 2Moja je 
roba obilježena tako i takox. Istovremeno sam ga podsje- 
tio na nešto što se među nama zbilo kada smo krenuli iz 
Basre prema moru. au 


Tek onda je povjerovao da sam ja Sindbad moreplo- 
vac. Zagrli me, pozdravi i čestita na mom spasenju, re- 
'kavši: s Tvoja priča je zaista čudna i tvoji doživljaji su 
neobični. Neka je slava Alahu što smo se opet našli i što 
"ti mogu vratiti tvoje stvari i tvoju robuxc. 

Mogao sam da trgujem svojom robom kako sam htio 
i zaradio sam mnogo na tom putu. Tako smo trgovali po 
'ostrvima i konačno došli u zemlju Indiju. I tu smo pro- 
davali i kupovali raznu robu. U tom moru sam vidio 


: mnogo čudnovatih stvari, da ih ne mogu ni nabrojati. 


Između ostalog vidio sam ribu sličnu kravi, a zatim drugu 
ribu sličnu magarcu. Vidio sam pticu koja izlazi iz morske 
školjke, polaže jaja na morskoj površini, tamo leže mla- 
dunce i nikada sa mora ne dolijeće na kopno. Najzad 
smo poslije dugih obilazaka ostrva zaplovili prema zavi- 
čaju. Vrijeme nas je dobro služilo i vjetar je bio povoljan 


39 


sve dok nismo uplovili u luku Basre. Tamo sam proveo 
nekoliko dana, a onda sam krenuo u Bagdad. Stigao sam: 
u svoju ulicu, ušao u kuću i pozdravio svoje ukućane, pri- 
jatelje i drugove. Bio sam zadovoljan što sam se srećno: 
vratio i ponovno vidio svoju zemlju, svoj narod, svoj 
rodni grad i svoju kuću. Razdijelio sam darove i poklone, 
obukao mnogu siročad i udovice i okupio svoje drugove 
i prijatelje. Onda smo se gostili i častili, svirali i pjevali 
i.zabavljali se. U prijatnom društvu, gozbama i veselju 
zaboravio sam uskoro sve nevolje i strahote koje sam 
preživio. Na tom putovanju sam stekao nebrojena i nepro-- 
cjenjiva blaga. Ispričao sam vam, dakle, čudne doživljaje 
sa svoga trećeg putovanja. Sutra opet dođite k meni da 
čujete priču o mome četvrtom putovanju, koje je čudnije 
od svih ranijih putovanja! 

Potom je Sindbad moreplovac, kao i obično, naredio 
da se Sindbadu nosaču da stotinu dukata. Onda je naredio 
da se iznesu jela i đakonije i svi su večerali čudeći se još 
uvijek i razgovarajući o tim čudnim doživljajima. Poslije 
večere svako je otišao svojim putem. Uzevši svoj novac, 
i Sindbad nosač krenu kući, još uvijek se čudeći priči 
koju je čuo od Sindbada moreplovca. Noć je proveo kod 
svoje kuće, a kada je svanulo i sunce sinulo, ustao je, oči- 
tao jutarnju, molitvu i krenuo u kuću Sindbada more- 
plovca. Kada je tamo ušao i pozdravio domaćina, ovaj mu 
je ljubazno otpozdravio i posadio ga kraj sebe. Pošto 
su se okupili drugi gosti, iznesena su razna jela i pića i 
poslastice, pa su se gosti i častili i onda, Sindbad more-— 
plovac poče da priča: / 

ČETVRTO PUTOVANJE SINDBADA MOREPLOVCA 


Kao što vam je već poznato, braćo, vrativši se u grad 
Bagdad ostao sam tu sa svojom porodicom, prijateljima i 
drugovima. Živio sam u izobilju, zadovoljstvu i sreći i za- 
boravio sve što sam ranije preko glave preturio. Sav sam 
se predao tom slatkom životu, pjesmi i svirci i u društvu 
svojih prijatelja i drugova provodio najljepši život koji se 
može zamisliti. Pa ipak me ponovo nešto gonilo da krenem 
u daleki svijet i opet sam poželio da se nađem u tuđem 
kraju, da trgujem i zarađujem. Čim sam se na to odlučio, 
nakupovao sam skupocjene robe da njome trgujem u da- 
lekim zemljama i naredio da se sve to spakuje u velike 
bale, kojih je bilo više nego obično. Onđa sam krenuo iz 
Bagdada u Basru, utovario svoju robu na jedan brod i 
našao se tu sa ljudima koji su bili najbogatiji u građu. 


Napustili smo luku i naš brod je plovio beskrajnim 
morem preko nemirnih talasa. Uz povoljan vjetar, dugo 
smo tako jedrili dan i noć, od ostrva do ostrva, od mora do 
mora, dok se najzad jednog dana nije podigla strašna. 
bura. Kapetan je naredio da se bace sidra i zaustavi brod 
nasred pučine bojeći se da ćemo u buri potonuti. I dok. 
smo u toj nevolji razmišljali šta će biti s nama, dunuo je 
iznenada strašan vjetar, pocijepao jedra u paramparčad 
i bacio i ljude i svu robu u more. Tako. sam i ja sa osta- 
lima pao u vodu. Plivao sam pola dana unaokolo i kada. 

sam mislio da je već gotovo sa mnom, ugledao sam na 
površini vode jednu dasku. Popeh se na nju, a tako su 


uradili i još neki trgovci. Kada je brod potonuo i kada smo 
se nas nekolicina uhvatili za dasku, plovili smo dalje VO? 
slajući nogama, a povoljan vjetar i talasi su nam pomagali. 


' Tako smo plovili dan i noć. Sljedećeg dana u zoru 


podigla se bura i more je počelo da bjesni. Snažan vjetar 
visoko je dizao talase, koji su nas najzad odbacili na jedno 


ostrvo. Bili smo polumrtvi od uzbuđenja i napora, hlad- 


noće i gladi, straha i žeđi. Ipak smo pošli da razgledamo 
ostrvo i tu nađosmo raznog voća koje smo jeli da bismo 
povratili snagu i održali život. Noć smo proveli na obali 
ostrva. Kada je svanulo i sunce opet sinulo, ustali smo i 
hodali unaokolo. Tako smo iznenada ugledali kako se u 
daljini bijeli neka kuća. Uputili smo se u tom pravcu, 
stigli do kuće i zaustavili se pred vratima. Tek što smo 
stigli, izjurila je iz kuće gomila golih ljudi. Nisu progovo- 
rili ni riječi, već su nas zgrabili i odvukli pred svog kra- 
lja. Kralj nam je samo dao znak da sjednemo. Pošto smo 
posjedali, iznijeli su nam neko neobično jelo koje u svome 
životu još nikada nismo vidjeli. Kao da sam nešto pred- 
osjećao, nisam htio ništa da okusim, iako su svi moji dru- 
govi jeli. Samo tome mogu da zahvalim što sam ostao u 
životu. Pošto su se moji drugovi najeli, izgubili su pamet, 
sasvim promijenili izgled, počeli su da se 'ponašaju kao 
Judaci. Potom su divljaci iznijeli kokosovo ulje, dali im 
da piju i trljali ih njime. Samo što su popili ovo ulje, moji 


. drugovi su iskolačili oči i ponovno počeli da jedu i to 


mnogo proždrljivije nego što su inače jeli. Veoma sam se 
zabrinuo za njih i bilo mi ih je vrlo žao. Istovremeno su 
me spopale zle slutnje i uplašio sam se i za svoj život. 
Posmatrao sam sada te ljude malo bolje i vidio da su to 
divljaci, a kralj njihovog grada bio je zao duh. Ovi div- 
ljaci su dovodili svome kralju svakog stranca koji bi do- 

šao u njihovu zemlju i koga su sreli ili vidjeli u dolini ili 
na putu. Onda bi ga ponudili ovim neobičnim jelom i tr- 
ljali kokosovim uljem. Od toga bi mu se stomak proširio 
toliko da je mogao mnogo da pojede, a razum bi mu se 
pomutio tako da više nije mogao da misli i on bi postao 
pravi ludak. Poslije bi mu davali sve više onog jela i onog 
ulja dok se ne bi dobro ugojio, a onda bi ga zaklali i izni- 
jeli kao poslasticu svome kralju. Ovi divljaci su bili lju- 
dožderi i jeli su ljudsko meso. Kada sam ovo vidio, stra- 
šno sam se zgrozio i spopao me samrtni strah za sebe i 
moje drugove. Moji drugovi, doduše, nisu sada više znali 
šta se sa njima događa jer im je um bio pomućen. Predali 
su ih na čuvanje jednom divljaku koji ih je svaki dan 
gonio na pašu kao kakvu stoku. 


Od straha i gladi toliko sam smršao i osušio se da je 
od mene ostala sama kost i koža. Kada su me divljaci 
ovakvog vidjeli, ostavili su me na miru i sasvim zabora- 
vili. Niko od njih nije više mislio na mene i nisam im ni 
na um padao, tako da sam se jednog dana poslužio lukav- 
stvom, i pobjegao. Trčao sam kao bez duše da bih otišao 
što dalje od tog strašnog mjesta. Tada ugledah jednog 
pastira koji je sjedio na jednoj stijeni usred mora. Kada 
sam ga malo bolje pogledao, vidio sam da je to onaj mladić 
koji je vođio moje drugove na pašu, a uz njih i mnoge dru- 
ge zarobljenike. Ovaj mladić me je primijetio i pošto je 
znao da sam sačuvao razum i da nisam poludio kao moji 
drugovi, izdaleka mi je dao znak s rukom upozoravajući 
me: s Vrati se! I onda idi nadesno, tako ćeš stići do velikog 
glavnog putale Ja sam se vratio kao što mi je on rukom 
pokazao, našao sam put malo udesno i onda tim putem 
krenuo dalje. Podugo sam išao tim putem, čas sam trčao, 
čas išao laganije da bih se odmorio, i tako sam radio sve 
dotle dok mi sa vidika nije potpuno iščezao mladić koji 
mi je pokazao put. Više ga nisam vidio niti su mene mogli 

više vidjeti. Sunee je zalazilo i smrkavalo se, te sam sjeo 
da se odmorim. Želio sam da malo odspavam, ali mi te 
. noći od straha, gladi i umora san nije dolazio na oči. Kada 
je bilo oko ponoći, ustao sam i nastavio put po ostrvu dok 
nije svanulo. Kada je svanulo i sunce rasulo svoje zlatne 
zrake po brdima i dolinama, počeo sam da jedem bilje i 
voće koje sam našao, jer sam bio gladan i žedan. Jeo sam 
dok se nisam zasitio i prikupio malo snage. Onda sam 
ponovno krenuo dalje i nastavio ovaj put ostrvom. Hodao 
sam tako cijeli dan i noć hraneći se uz put voćem kad god 
bih osjetio glad. Tako je trajalo sedam dana i sedam noći. 
Kada je svanulo osmo jutro, ugledao sam kako se u da- 
ljini nešto kreće. Krenuh u tom. pravcu i stigoh tamo tek 
poslije sunčevog zalaska. Dok. sam prilazio tom mjestu, 
od straha sam zadrhtao strepeći da me opet ne snađe neko 
zlo. No kada sam bolje pogledao, vidio sam da je to grupa 
ljudi koji su brali biber. Prišao sam im bliže i kada su 
me ugledali, pritrčaše mi, opkoliše i upitaše: sKo si ti 
i odakle dolaziš?xe Odgovorio sam im: sČujte, ljudi, ja sam 
bijedan stranacx, i onda sam ispričao sve što me je snašlo 
i kroz kakve sam sve opasnosti i strahote prošao. 


Onda oni rekoše: yTo je vrlo čudnovato! Ali kako si 
mogao da pobjegneš od tih ljudoždera kojih je toliko 
mnogo na ovom ostrvu, jer od njih još niko nije uspio 
da pobjegne?x Onda sam im ispričao što mi se desilo, kako 
su uhvatili moje drugove i davali im neko čudno jelo koje 
ja nisam htio da jedđem. Čestitali su mi što sam se spasao, 
i ponovo se čudili mojim doživljajima. Onda su me zamo- 
lili da ostanem kod njih, donijeli mi ukusno jelo i ja sam 
jeo jer sam bio gladan. Pošto sam se kod njih tako malo 
okrijepio, odvezli su me svojim čamcem do ostrva na kome 
su oni živjeli. Tamo me odmah odvedoše svome kralju. 
Pošto sam ga pozdravio, primio me je s počastima i pitao 
ko sam i odakle sam. Tada mu rekoh sve o sebi i svojim 

doživljajima od onog dana kada sam krenuo iz Basre pa 
dok nisam stigao k njemu. Kralj je s velikim čuđenjem 
slušao moju priču o mojim doživljajima, a i svi ostali koji 
su se nalazili u njegovoj dvorani. Onda me je kralj posa- 
dio pored sebe i naredio da se iznesu jela. Tako sam jeo i 
Pio koliko sam mogao, onda oprao ruke i zahvalio se kra- 
lju na njegovoj dobroti. Najzad sam izašao u grad da ga 
malo razgledam. Vidio sam da je lijep, sa mnogo stanov- 
nika, mnogo trgova, pun svakakve robe, kupaca i proda- 
vaca. Radovao sam se što sam stigao u ovaj grad u kome 
mi je bilo dobro. Sprijateljio sam se s mještanima i kod 
kralja sam bio u većoj milosti nego mnogi od njegovih 
velikaša. 

Tu sam vidio da svi ljudi, bogati i siromašni, jašu 
prekrasne konje, plemenite pasmine, ali nijedan konj nije 
imao sedla. To me je začudilo i upitao sam kralja: +Milo- 
stivi gospodaru, zašto nemaš sedla? Udobnije i lakše se 
jaše na sedlucx. 


. Kralj me onda upita: +Pa šta je to sedlo? Takvu stvar 
nikada u svom životu nismo vidjeli, a kamoli upotreb- . 
ljavali pri jahanjux. Na to sam mu odgovorio: sAko mi. 


dozvoliš da ti napravim sedlo, možeš pokušati da jašeš u 


njemu da bi se uvjerio koliko vrijedic. 


+2Pa dobro, napravi jedno sedlox, odgovori kralj, a ja 
ga zamolih da mi da nešto drveta. Kralj odmah naredi da 
mi se da sve što mi je potrebno. Pozvao sam vještog drvo-. 


djelju i pokazao mu kako će napraviti sedlo. Potom sam 
uzeo vunu, napunio sedlo i presvukao ga kožom. Onda sam 


napravio uzde i kolan, i najzad uzeo jednog kovača i na- 
učio ga kako će napraviti uzengije. Naposljetku sam ukra- 
sio sedlo svilenim resama. Kada je sve bilo gotovo, doveo 
sam najljepšeg kraljevog konja, namjestio sedlo, privezao 
uzengije, stavio uzde i odveo ga kralju. Kada je vidio ko- 


mnja sa sedlom, bio je veoma zadovoljan i zahvalio mi je, 

a tek kada ga je uzjahao, njegovom veselju nije bilo kraja. 
Kao nagradu za moj trud, dao mi je skupocjeni poklon. I. 
njegov vezir me je zamolio da i njemu napravim sedlo. 
Odazvao sam se molbi i napravio i njemu takvo sedlo. 
Sada su došli i ostali velikaši i dostojanstvenici i svi su 
htjeli da imaju sedlo, pa sam i njima ispunio želju. Naučio 
sam, dakle, drvodjelju kako. će napraviti postolje za sedlo, 
kovača kako se kuju uzengije, te smo tako zajedno pravili 
sedla i uzengije i prodavali ih velikašima i dostojanstve- 
nicima. Zaradio sam mnogo novaca i svi su me veoma pO- 
štivali i voljeli. Eto, tako sam uživao veliki ugled kod 
kralja i njegovih dvorana, kod bogatih i uglednih iz cije- 
log kraljevstva. 

Jednoga dana sam tako sjedio kod kralja srećan i 
zadovoljan i on mi iznenada reče: Čuj, prijatelju, ti uži- 
vaš veliki ugled kod nas i smatramo te kao svoga. Ne 
možemo više bez tebe i ne možemo ni da zamislimo da. bi 
mogao da napustiš naš grad. Zato tražim od tebe nešto i 
ti me bez pogovora moraš poslušatic. 


Na to odgovorih: Šta je to, o kralju, što od mene 
zahtijevaš? Uvijek ću ispuniti tvoje želje jer si ti prema. 
meni bio dobar, susretljiv i milostiv. Srećan sam što si me 
primio za svog slugu!c Ž I 

Onda kralj nastavi: Htio bih da te ovdje oženim 
lijepom, pametnom, ljupkom ženom, uz to bogatom i koja 
se svima sviđa, kako bi zauvijek ostao kod nas. Onda ćeš 
stanovati u mom dvoru. Nemoj mi protivrječiti i učini mi 
po volji!e Kada sam to čuo, ćutao sam zbunjen. A on 
upita: ,Zašto mi ne odgovoriš, o sinko?x Tada odgovorih: 
Gospodaru, o najveći vladaru našeg vremena, tvoja želja 
za mene je zapovijesta. 

Onda kralj odmah pozva kadiju i svjedoke i oženi me 
veoma lijepom i ljupkom djevojkom, ugledna roda, koja 
je bila vrlo bogata. Pošto se tako oženih, pokloni mi kralj 

veliku, lijepu kuću i uz to mi dade mnoge sluge i Ta 
platu. Tako sam živio u sreći i jemianaka gi olijpae bei 
patnje i nevolje koje sam ranije podnosio. će ip ssklea 
mislio na svoj zavičaj i govorio: vKada = = jirLr 
"kući, povešću i svoju ženux. No čovjek he zna šta sta 
suđeno i od sudbine ne može ra egh kipini _ 
Ž svim srcem svojim a i ona mene. ć n 
grefetijerog dugo vremena, bajt = jeo s sinova 
" žena jednog mog susjeda. Poš O 
SKVENSH glam sam k njemu da ga tješim zbog bi PERON 
gubitka. Zatekao sam ga u dubokoj žalosti. io pa pa 
sebe od tuge i bola. Izrazio sam mu satkešće i vri 
da ga tješim govoreći: +Ne tuguj toliko za Tama were 
život je još pred tobom, naći ćeš opet dobru ženu 
ravićeš svoju tugu. ". ; 
ga No PI je prijatelj briznuo u plač "=. Se 
moj prijatelju, kako mogu 'maći drugu ženu s area 
mogu opet oženiti kada ću živjeti još samo = U dimije 
dan?a Ja mu onda rekoh: yBudi pametan, prija elju a 
i ne sluti zlo. Ti si još uvijek zdrav i KAZALA = = = š 
stavi opet: xPrijatelju, da si mi Živ i zdrav! Sutra će 
izgubiti i nikada me više nećeš vidjetic. ; Aei 
yKako je to moguće? upitao sam ga i onu = a, 
' objasni: , Danas će sahraniti moju ženu, ai mg će ć s a 
položiti u isti grob. U našoj zemlji je običaj a s = 
živ pokopa sa umrlom ženom, a isto tako i pjrarem u 
sahranjuje sa umrlim mužem da poslije smrti jednog 
bi drugo uživalox. = 
" se i je strašan običaj koji niko ne može trpjetis, 
'povi ašćen. pi 
pe prejeći razgovarali, došli su ranogi ijudi a 
izjave saučešće ovom jadnom čovjeku zbog Lajivižeši sie 
i njegove zle sudbine. Onda su opremili leš po MI egkiea 
čaju, donijeli nosila i ponijeli pokojnicu, a muž j 

sa njima. Povorka je izašla iz grada i stigla do jednog brda 
kraj morske obale. Tamo su podigli velik kamen ispod 
koga je bio otvor dubok kao bunar, i spustili su leš unutra. 
Zatim su priveli muža, vezali mu uže oko grudi, spustili 
ga u tu pećinu, te s njim krčag svježe vode i sedam hlje- 
bova za hranu. Pošto ga spustiše, on odveza konopac, a oni 
ga izvukoše. Tada ponovo namjestiše veliki kamen na 
otvor pećine i svako ode svojim putem, a moga prijatelja 
ostaviše dolje u pećini, kraj njegove mrtve žene. Kada sam 
to vidio, pomislih: yOva smrt je još gora i strašnija od 
onih kojima sam ranije gledao u očic. 

Odmah sam otišao kralju i rekao mu: "Gospodaru; 
kako je to moguće da u vašoj zemlji sahranjuju žive ljude 
s mrtvima?x 

Kralj mi odgovori: vEto, u našoj zemlji je običaj da 
se žena sahranjuje s mužem ako on prvi umre, a isto tako 
i muž sa svojom umrlom ženom, tako da se ni poslije 
smrti ne bi odvajali. Ovaj običaj potiče još od naših dav- 
nih predakac. ; 

Ja ga opet upitah: ,O najveći kralju našeg doba, ako 
nekom strancu, kao što sam to na primjer ja, umre ovdje 
žena, da li biste s njim uradili ong isto kao što ste sada 
učinili s mojim prijateljem? 

+Dak odgovori kralj, ssahranili bismo ga sa njegovom 
ženom. Prošao bi kao i svaki drugi u ovoj zemljic. 


Kada sam iz njegovih usta čuo ove riječi, bio sam van 
sebe od straha za svoj život. Hodao sam kao lud i živio u 
vječitom strahu da mi žena ne umre, jer bi onda i mene 
živog sahranili. Onda sam se ipak tješio pomislivši: ,Niko 
ne zna kada će umrijeti i ko je kada na redux. Nastojao 
sam da odagnam crne misli i brigu. 


No nije prošlo mnogo vremena, a moja žena se raz- 
boljela i poslije nekoliko dana je umrla. U mojoj kući su 
se iskupili mnogi ljudi iz grada da bi tješili mene i ženinu 


4 Sindbad moreplovac 

porodicu. Čak je i sam kralj došao da mi izjavi saučešće 
zbog smrti moje žene, jer je to kod njih bio običaj. Onda 
su doveli jednu ženu da okupa mrtvaca, i pošto je to bilo 
gotovo, obukli su pokojnici najljepše haljine i stavili joj 
nakit, ogrlice i drago kamenje. Kada su je onda tako 
obučenu položili na nosila i odnijeli do one stijene, skinuli 
su kamen sa otvora pećine i položili je u nju. Tađa su mi 
prišli svi prijatelji i rođaci moje žene da bi se sa mnom 
oprostili. A ja sam vikao: y3Ja sam stranac i ne moram 
se držati vaših običajax. Čuli su dobro što govorim, ali se 
na to nisu osvrtali, već su me ščepali i vezali i pored moga 
opiranja. Po običaju spustiše sa mnom u grobnicu sedam 
hljebova i vrč svježe vođe. Tako sam se našao u pećini 
pod stijenom. Onda su mi doviknuli: xOdveži uže!la ali 
to nisam htio da učinim, pa su i uže bacili za mnom u 
pećinu. Potom su opet stavili veliki kamen na otvor grob- 
nice i otišli svojim putem. 

Kada su me tako spustili sa mojom mrtvom ženom u 
pećinu, zatvorili otvor i otišli svojim putem, obazreo sam 
se unaokolo i vidio još mnogo leševa. Sada sam korio sebe 
zbog svega što sam učinio. Pomislio sam: sZaslužio si sve 
to što ti se desilo i što će te još snaćix. Od sada više nisam 
znao kada je dan i kada je noć, i jeo sam tek toliko 
da održim život. Jeo sam onda kada više nisam mogao da 
podnosim glad, a pio samo onda kada je žeđ bila nepod- 
nošljiva, jer sam se bojao da ću brzo potrošiti hljeb i vodu 
što su mi ih dali. Kakvo li je prokletstvo bilo da sam se 
baš u ovom gradu oženio. Svaki put kada bih se spasao 
ili umakao jednom zlu, nailazio sam na još gore. Ovakva 
smrt je zaista užasna smrt! Kamo sreće da sam se udavio 
u moru ili nestao u planinama. To bi svakako bilo bolje 
nego da ovdje ovako bijedno okončam svoj život. Tako 
sam stalno sebi prebacivao dok sam ležao na kostima 
mrtvaca. Priželjkivao sam smrt, ali uzaman, ona nije dola- 

zila. I tako je to išlo dok ne bih ogladnio ili dok me žeđ 
ne bi počela da mori. Onda bih se podigao, napipao hljeb, 
pojeo bih malo i uz to popio koji gutljaj vode. Najzad sam 
ustao i počeo da hodam po pećini. Vidio sam da je bila 
vrlo prostrana i da se račvala u manje hodnike. Onda sam 
napravio ležaj u jednom udubljenju i tamo sam obično 
spavao. Hljeba i vode imao sam sve manje, i uskoro je 
ostalo sasvim malo iako sam samo jednom dnevno uzimao 
zalogaj hljeba i gutljaj vođe, a kasnije čak i samo jednom 
u dva dana. Bojao sam se da će mi nestati hljeba i vode 
prije nego što smrt dođe po mene. Tako sam se mučio, 
sjedio i razmišljao šta da radim kada mi nestane hrane. 
Naposljetku, dok sam jednog dana ležao i spavao, iznena- 
da sam se probudio jer sam u jednom kraju pećine čuo ne- 
ko grebanje. Htio sam da vidim šta je to, pa sam se podi- 
gao i privukao do onog mjesta odakle je dolazio šum. No 
čim me to nepoznato biće primijetilo, pobjeglo je što je 
moglo brže. To je bila neka mala životinja. Pošao sam za 
njom do kraja pećine i onda sam iznenada ugledao tračak 
svjetla koji se čas nazirao, čas iščezavao. Čim sam ugledao 
tu svjetlost, pošao sam u tom pravcu i što sam se više pri- 
bližavao utoliko je svjetlost bila jasnija i jača. Sada sam 
bio siguran da je u stijeni neka pukotina koja vodi napo- 
lje. Pomislio sam: sMora biti da je ovo neki drugi ulaz 
u pećinu. Tada sam malo razmišljao o tome i dok sam 


išao u pravcu odakle je svjetlo dolazilo, ukazao se otvor 


na drugoj strani pećine koji su bile napravile divlje živo- 
tinje, Kada sam to vidio, bio sam presrećan, srce mi je 
zaigralo od radosti i opet mi se vratila želja za životom. 


Kada sam uspio da izađem kroz ovu pukotinu, našao 
sam se na jednoj visokoj stijeni kraj morske obale. Na 
jednoj strani je ležao grad, a na drugoj se prostiralo more; 
niko iz građa se nije mogao popeti na tu strmu stijena. 
Bio sam neobično srećan i srce mi je igralo od radosti. 

Onda sam se kroz pukotinu ponovo vratio u pećinu i uzeo 
preostali hljeb i vodu. Uzeo sam i jedno odijelo i obukao 
ga. Pokupio sam mnogo ogrlica, dragog kamenja, zlatnih 
narukvica i raznih dragocjenosti od srebra i zlata. Natrpao 
sam sve to u džepove i izašao ponovno kroz pukotinu na 
stijenu. Onda sam sjedio na morskoj obali i čekao neki 


brod koji će me povesti i spasti. Potrajalo je dosta dugo .. 


dok mi se nije ispunila ova želja. 

Konačno sam jednog dana ipak ugledao brod koji je 
plovio ustalasanim i zapjenušenim morem. Uzeo sam jed- 
nu bijelu maramu i zavezao je za štap. Mahao sam njome 
ljudima na brodu trčeći obalom tamo-amo dok me nisu 
ugledali na stijeni. Brod je zaplovio prema obali i kada 
su čuli moje dovikivanje, poslali su po mene čamac sa 
nekoliko mornara. Kada je čamac prišao sasvim blizu, 
doviknuli su mi: +2Ko si ti i kako si došao na ovu stijenu 
na kojoj nikad u životu nismo vidjeli čovjeka? 

Odgovorih: +Ja sam trgovac. Brod kojim sam putovao 
potonuo je, a ja sam se sa svojim stvarima spasao na 
jednoj dasci. Uspio sam da se ovdje iskrcam i uz mnogo 


teškog truda, zahvaljujući svojoj spretnosti i snazi, saču- 


vao i svoje stvaric. 

Onda me primiše u svoj čamac, utovariše i stvari koje 
sam ponio iz pećine, zaveslaše prema brodu i tu me odmah 
odvedoše kapetanu. Kapetan broda me je upitao: yČovje- 
če, kako si stigao na ovo mjesto? Pa to je vrlo visoka 
stijena, a iza nje leži grad. Cijelog svog života sam plovio 
morem i prolazio uvijek svojim brodom pored ove stijene, 
ali na njoj još nikad nisam vidio drugo osim zvjeri i ptica. 

Na to sam odgovorio kapetanu: ?2Ja sam trgovac! Vo- 
zio sam se jednim velikim brodom, ali on je pretrpio 
brodolom i ja sam pao u more sa svim svojim stvarima, 
svim onim tkaninama i robom koju ovdje vidiš. Uspio 
sam ipak da ih natovarim na jednu dasku sa broda, a onda 

su mi sreća i moja spretnost pomogli da dođem do ove 
stijene i da se na nju popnem. Tu sam stalno čekao neće 
li naići neki brod da me primi i dalje poveze. Nisam htio 
da pričam kapetanu šta sam doživio tamo u gradu i u 
onoj pećini, jer sam se bojao da je na brodu, možda, neko 
iz ovog grada. Od sveg blaga izdvojio sam razne drago- 
cjenosti za kapetana broda i rekao mu: sGospodaru, Za- 
hvaljujući tebi spasao sam se sa ove stijene; primi ovo 
kao dar u znak iskrene zahvalnosti za dobročinstvo koji si 
mi ukazaox. Kapetan ne htjede da primi moj dar, već mi 
reče: Kada na morskoj obali ili negdje na ostrvu naiđemo 
na brodolomnika, mi ga spasavamo, dajemo mu da jede i 
pije, a ako nema odijela, još ga i obučemo. Kada onda 
stignemo u neku sigurnu luku, iskrcamo ga i na rastanku 
mu dajemo još i neki poklon. Takav zakon vlada kod nas 
pomoraca. To tako treba i mora da bude, i nikada za to ne 
tražimo niti primamo nagradu. Zahvalio sam mu još jed- 
nom i poželio mu dug život. Onda smo plovili dalje od 
ostrva do ostrva, od mora do mora, i bio sam uvjeren 
da sam se zauvijek oslobodio patnji. radovao se što sam 
spasao život. 

Ali, kad god bih se sjetio kako sam sjedio u onoj 
grobnici kraj svoje mrtve žene, sav bih pretrnuo od straha 
i užasa. 

Sretno stigosmo u grad Basru. Iskrcah se i pošto sam 
se tu zadržao nekoliko dara, stigoh konačno opet u grad 
Bagdad. Odmah se uputih u svoju ulicu i stigoh svojoj 
kući. Pozdravio sam se sa porodicom i prijateljima raspi- 
tujući se za njihovo zdravlje i kako su živjeli dok sam 
bio na putu. Svi su bili srećni što sam se vratio u zavičaj 
i poželjeli mi dobrodošlicu. Onda smjestih svu robu koju 
sam donio u svoja spremišta, razdijelih darove i poklone 
i obukoh mnoge udovice i siročad. Tako sam živio zado- 
voljan i srećan kako to samo čovjek može poželjeti, a 

moju sreću i zadovoljstvo podijeliše sa mnom moji prija- 
telji i rođaci uz gozbe, priču, svirku i pjesmu. 

Eto takva sam čuda doživio na svom četvrtom puto- 
vanju. A sada, brate Sindbade, ostani kod mene na večeri 
i primi od mene uobičajeni dar! Kada ujutro opet dođeš, 
pričaću ti o doživljajima i čudima sa moga petog putova- 
nja. Na tom putovanju sam doživio još mnogo veća čuda 
negoli na mojim ranijim putovanjima. 

Onda je Sindbad moreplovac naredio da mu donesu 
stotinu dukata i da postave trpezu. Pošto su gosti večerali, 
krenuli su svojim kućama čudeći se priči koju su čuli, jer 
je ona bila još uzbudljivija od onih ranijih. Zadovoljan i 
veseo oprosti se i Sindbad nosač i ode kući. Kada je sva- 
nulo i sunce obasjalo svijet svojim sjajem, ustao je Sind- 
bad nosač, :izgovorio molitvu i odmah krenuo u kuću 
Sindbada moreplovca da mu poželi dobro jutro. Domaćin 
ga primi ljubazno i posadi ga kraj sebe. Kada su stigli 
i ostali gosti, jelo se i pilo, častilo i gostilo, pjevalo i 
veselilo. a onda je Sindbad moreplovac počeo svoju novu 
priču: 

PETO PUTOVANJE SINDBADA MOREPLOVCA 


Kao što znate, braćo, kada sam se sa četvrtog putova- 
nja vratio u zemlju, nastavih opet bezbrižno da živim pro- 
vodeći dane u radosti, sreći i zadovoljstvu. U toj prevelikoj 
sreći, izobilju i veselju zaboravio sam sve što me je ranije 
zadesilo, sve što sam doživio i pretrpio. Ali me onda opet 


. obuze nemir i javi se želja za putovanjem u daleki svijet. 


Htio sam opet da vidim daleke zemlje i ostrva, da upo- 
znam nove ljude. Kada sam donio konačnu odluku, naku- 
povao sam mnogo robe i pripremio se kako treba za 
daleku plovidbu morem. I pošto je sve bilo spremno, na- 
pustio sam Bagdad. Stigoh u Basru i dok sam tamo šetao 
i hodao po pristaništu, vidio sam jedan veliki lijepi brod 
koji mi se odmah svidio. Sva brodska oprema bila je nova 
i ja odlučih da odmah kupim ovaj brod. Najmio sam 
kapetana i mornare, podijelio dužnosti svojim slugama i 
robovima i naredio da se utovare moje stvari. Onda su 
stigli mnogi trgovci i zamolili me da ih primim na svoj 
brod, plativši mi unaprijed za vožnju i utovar robe. Za- 
plovili smo sretni i veseli nadajući se bogatoj zaradi i 
sretnom povratku u zavičaj. 

Plovili smo od ostrva do ostrva, od mora do mora, 
razgledali mnoga ostrva i gradove, i uz put smo trgovali. 
Tako smo neko vrijeme putovali i najzad stigli do jednog 
velikog pustog ostrva. Tu nije bilo ni žive duše, ostrvo 

je ležalo pusto i nenaseljeno i na njemu se vidjela samo 
jedna velika kupola. Nekolicina se iskrcala da bi pogledali 
ovu kupolu. I gle, to je bilo veliko jaje ptice rok. No 
trgovci koji su pošli da pogledaju ovu čudnu građevinu, 
počeše da je gađaju kamenicama jer nisu znali da je to jaje 
ptice rok. Tako razbiše jaje i iz njega poteče silna voda, 
a u njemu se ukaza veliko mladunče. Putnici ga izvukoše 
iz jajeta, zaklaše i donesoše meso na brod. Ja sam, me- 
đutim, bio ostao na brodu ne sluteći šta oni tamo na ostrvu 
rade. Onda mi iznenada jedan od tih putnika doviknu: 
y Dođi da vidiš jaje koje smo smatrali kupolom neke zgra- 
de!x Pošao sam odmah tamo i zatekao trgovce kako i dalje 
razbijaju jaje. Upozorio sam ih da to ne čine, i rekao: 
yNe činite to, inače će ptica rok doletjeti, razoriti naš 
brod i upropastiti nas!le Ali oni nisu htjeli da me slušaju, 
i dok su još razbijali jaje, nešto odjednom zakloni sunce 
i dan se pretvori u noć. Nešto kao veliki oblak prekrilo je 
cijelo nebo nad nama. Pogledasmo u nebo da bismo vidjeli 
šta se to ispriječilo između nas i sunca. I gle čuda! Jedno 
krilo ptice rok zaklonilo je potpuno sunce, tako da je 
zavladala tama. Kada se ptica rok približila i vidjela da 
je njeno jaje razbijeno, počela je strašno da krešti. To je 
bio mužjak, a onda je uskoro došla i ženka, pa su oboje 
počeli da kruže nad brodom krešteći sve jače, tako da je 
ovo kreštanje odzvanjalo kao najjača grmljavina. Dovik- 
nuh kapetanu i mornarima: + Otisnite brod, spasavajmo 
se od propasti!e Trgovci pojuriše na brod, a kapetan ga 
odveza što je mogao brže, i tako se otisnusmo od ostrva. 
Kada je ptica rok to vidjela, odletjela je i izgubila se za 
časak, dok je brod plovio najvećom brzinom, jer smo htjeli 
da izmaknemo iz domašaja ovih dviju ptica. Ali one su se 
opet ubrzo pojavile i približavale se sve više, a svaka je 
u kandžama držala ogroman kamen. Najprije je mužjak 
bacio kamen, ali kapetan brzo okrenu brod u stranu, tako 

da stijena pade pored samog broda. Tresnula je takvom 


silinom u more da su talasi visoko podigli naš brod, a onda 
ga opet tako duboko povukli u vodu da smo mogli vidjeti 
čak i morsko dno. Jest, drugovi moji, tako je strašan bio 
taj udar! Zatim je i ženka pustila stijenu koju je nosila. 
Ta stijena je bila nešto manja od one prve, ali je na našu 
nesreću pogodila zadnji dio broda i smrvila ga, i naše se 
kormilo razletjelo u paramparčad, a u vodu je palo sve 
što se na brodu nalazilo. Počeo sam se grčevito boriti za 
svoj spas, jer je život ipak tako sladak, i srećom se doče- 
pah jedne daske sa broda. Uhvatih se za nju, popeh se i 
počeh nogama da veslam. Povoljan vjetar i talasi su mi 
pri tome pomagali. Pošto je brod potonuo u blizini jednog 
ostrva, poslužila me sreća i talasi su me izbacili pravo na 
to kopno. Na kopno sam stigao ni živ ni mrtav, jer sam 
bio sav iznuren od umora, patnji, gladi, žeđi i svega što 
sam pretrpio. Legao sam na obalu i ležao neko vrijeme 
'dok nisam malo došao k sebi i smirio se. Onda sam hodao 
po ostrvu i vidio da je bilo slično rajskom vrtu. Drveće je 
bilo prepuno zrelog voća, potočići su žuborili i ptice pje- 


" vale. Cijelo ostrvo je bilo prepuno svakovrsnog drveća, 


plodova i cvijeća. Počeo sam da jedem voće dok se nisam 
najeo, i pio sam vodu sa izvora dok nisam utolio žeđ. Sje- 
dio sam tako u toj krasoti sve dok sunce nije zašlo i pao 
mrak. Još uvijek sam bio mrtav umoran jer su me užasni 
strah i veliki umor potpuno iserpli. Bio sam sam samcit na 
tom nenastanjenom ostrvu i tako sam zaspao i spavao do 
ujutru. 

Kada je svanulo, ustao sam i pošao opet po ostrvu. 
Iznenada ugledah kraj jednog potoka nekog starca dosto- 
janstvenog izgleda u odjeći od lišća. Pomislih: s Možda je 
i ovaj starac brodolomnik kao i ja, pa je stigao ovamo 
pošto je brod nastradao. Prišao sam mu i pozdravio ga. 
On mi uzvrati pozdrav klimnuvši samo glavom, ali ne 

progovori ni riječi. Onda ga ja upitah: y$Zašto, stari, ovdje 
sjediš?a No on je samo klimao glavom, uzdisao i rukom 
dao znak da ga podignem na svoja ramena i da ga prene- 
sem na drugu stranu potoka. Pomislih: yUčiniću mu po 
volji i odnijeti ga onamo kuda želix. Priđoh mu, podigoh 
ga na ramena i odnesoh na ono mjesto koje mi je pokazao. 
Onda mu rekoh: +Siđi sada polako!x No on nije sišao sa 
mojih ramena, već je obavio noge oko moga vrata i kada 
pogledah njegove noge, vidjeh da mu je koža gruba i crna 
kao u bivola. Uplaših se i htjedoh da ga zbacim s ramena. 
No on još čvršće stisnu noge oko moga vrata i poče da 
me davi tako da mi se smrklo pred očima. Onesvijestio 
sam se i pao kao mrtav na zemlju. Onda on poče da me 
udara nogama po leđima i ramenima. To me je tako stra- 
šno boljelo da sam opet ustao iako je on još uvijek sjedio 
na mojim ramenima. Tada mi dade rukom znak da ga 
odnesem pod drveće sa najboljim voćem. No kako sam ja 
oklijevao, poče još jače da me udara nogama! Stalno mi je 

pokazivao rukom mjesto do koga je htio da dođe, i ja sam 
morao dalje da ga nosim. Ako bih malo zastao ili usporio 
hod, udarao me i tako sam, u stvari, bio njegov Zaro- 
bljenik. Ni dan ni noć nije htio da siđe s mojih ramena, 
a kada bi htio da spava, još čvršće bi me stisnuo oko vrata. 
Čim bi se probudio, ponovo bi počeo da me udara i da me 
tjera dalje i ja nisam smio da se opirem jer me je još jače 
tukao. Sada sam samom sebi prebacivao što sam se sažalio 
na njega i podigao ga na svoja pleća. Tako je to išlo 
dalje i ja sam bio živi mučenik. Onda pomislih: Ja sam 
tome starcu učinio dobro djelo, a on mi to vraća samo 
zlimxe. U tim trenucima sam želio da umrem i prizivao sam 
smrt jer više nisam mogao da podnosim takve napore i 


"patnje. 


No sve je to bilo uzalud. Još neko vrijeme sam morao 
to da podnosim, dok jednog dana nisam donio starca do 

mjesta gdje je raslo mnogo tikava. Tu sam našao jednu 
veliku, suhu tikvu, zasjekao je s vrha, izdubio i odnio je 
do čokota vinove loze. Napunio sam je sokom od grožđa, 
pa zatvorio otvor i stavio tikvu na sunce. Pošto je neko- 
liko dana stajala na suncu, sok se pretvorio u jako vino. 
Počeo sam svakog dana pomalo da pijem da bih lakše 
mogao da izdržim sve ove patnje. I svaki put, kada bih se 
malo ponapio vina, stekao bih novu snagu. No jednog 
dana, kada me starac ugleda kako pijem, upita me jednim 
znakom šta je to. Odgovorio sam mu: + To je nešto dobro 
što srcu daje snagu i oživljava duhxa. Pošto je vino malo 
djelovalo na mene, zapljeskao sam rukama i počeo da 
pjevam, da se veselim, da igram i poskakujem držeći ga 
na ramenima. Kada je starac vidio kako sam veseo, tražio 
je i on da pije. Pošto sam ga se bojao, pružio sam mu 
tikvu, a on nadušak popi preostalo vino i baci tikvu. Vino 
ga je opilo i on poče da se klati i veseli na mojim rame- 
nima. Konačno ga je vino sasvim savladalo, ruke i noge 
su mu omlitavile, te je sav nemoćan klonuo na moja 
ramena. Čim sam se uvjerio da je pijan i da više ne vlada 
sobom, dohvatio sam njegove noge, skinuo ih sa svoga 
vrata i zbacio ga na zemlju. Još uvijek nisam mogao da 
vjerujem da sam se oslobodio ove sotone i spasao bijede. 
Bojeći se da bi se mogao otrijezniti i napakostiti mi, do- 
vukao sam veliki kamen, prišao mu dok je spavao i udario 
ga jako po glavi. Sada je bio mrtav i vrag ga je odnio. 
Pošto mi je ovaj strašni teret pao sa srca, hodao sam opet 
po ostrvu i stigao na ono mjesto na obali gdje sam i ranije 
kio. Morao sam još podugo tu da ostanem jedući voće i 
pijući vodu sa izvora, ali sam stalno motrio neće li naići 
kakav brod. 


Tako sam jednog dana, kao obično, sjedio na obali i 
razmišljao o svojoj sudbini i svemu što sam doživio, sum- 
njajući da će me poslužiti sreća da se jednog đana vratim 

u zavičaj i opet budem kraj svoje porodice i prijatelja. 1 
upravo u taj čas iznenada se na zapjenušanom moru po- 
javi jedan brod ploveći pravo prema ostrvu i tu se usidri. 
Putnici su se iskrcali i ja sam im prišao, a oni se okupiše 
oko mene raspitujući se šta mi se desilo i kako sam dospio 
na ovo ostrvo. Ispričao sam im šta sam doživio i oni su 
s najvećim čuđenjem slušali moje kazivanje. Onda mi re- 
koše: xOnaj starac koji je bio na tvojim ramenima u stvari 
je poznato čudovište. Još niko koga se on dočepao nije 
iznio živu glavu sa ovog ostrva. Ti si prvi kome je to pošlo 
za rukomx. Onda su mi donijeli jela i pića da se okrijepim. 
Dali su mi također i odijelo da se obučem i pokrijem svoju 
golotinju. Primili su me na svoj brod i onda smo plovili 
dan i noć dok nismo stigli do jednog grada čije su se kuće 
nadnosile nad samo more. To je bio Majmun-grad, jer su 
brda oko njega bila puna majmuna. Kada bi se spustila 
noć, onda bi svi ljudi koji su živjeli u ovom gradu izlazili 
na gradsku kapiju, ukrcavali se u čamce i brodove i provo- 
dili noć na vodi jer su se bojali da će ih majmuni noću 
napasti. Tu sam se iskrcao i dok sam hodao i razgledao 
grad, brod je otplovio iz luke. Pokajao sam se što sam 
sišao s lađe i sjetio se svega onoga što sam već ranije u 
dva maha doživio s majmunima. Sav ojađen i zabrinut 
sjeo sam i gorko zaplakao. Tada mi priđe jedan čovjek iz 
ovoga grada i upita me: xDragi brate, ti si sigurno stranac 
u ovoj zemlji?x +Dax, odgovorih, sja sam stranac i u ve- 
likoj sam nevolji. Stigao sam ovamo jednim brodom koji 
je u ovoj luci pristao. Iskrcao sam se da bih razgledao 
grad, ali kada sam se vratio u luku, broda više nije bilox. 


Čovjek mi onda reče: +Pođi s nama i ukrcaj se u naš 
čamac, jer ako noću ostaneš u gradu, gotovo je s tobom, 
majmuni će.ti doći glavex. 

yU redu, poslušaću tex, odgovorih i ukrcah se s osta- 
lima u čamac. Čamac se otisnuo i plovio morem dok se 

nije udaljio od obale otprilike jednu milju. Tu smo pro- 
spavali ovu noć. Kada je svanulo, vratili smo se brodo- 
vima u grad i svako je krenuo za svojim poslom. Tako su 
radili ovi ljudi svake noći. Ako bi pak neko od njih uveče 
ostao u građu, majmuni bi ga napali i ubili. Danju su 
majmuni napuštali grad, povlačili se u brda i tamo se 
hranili plodovima, a noću bi opet sišli u grad. Ovaj grad 
leži u najudaljenijem dijelu kontinenta i sada ću vam 
ispričati najčudnije što sam tu doživio. Jedan od mještana 
s kojim sam noćivao u čamcu upita me jednog dana: 
Dragi stranče, znaš li ti, možda, neki zanat i umiješ li 
nešto da radiš?xe sNe, dragi bratex, odgovorio sam, +ne- 
mam nikakvog zanata, niti sam majstor u nekom poslu. 
Ja sam trgovac i imao sam mnogo novaca i veliko imanje, 
pa i svoj vlastiti brod pun svakakve robe i različitog blaga. 
No taj brod je pretrpio brodolom na moru i potonuo sa 
svim što se na njemu nalazilo. Mene je poslužila sreća, te 
se nisam utopio. Dočepao sam se jedne daske na koju sam 
se popeo i ploveći na njoj uspio sam da se spasemea. 


Tada mi čovjek dade jednu vreću i reče mi: 8 Uzmi 
ovu vreću i napuni je kamenčićima kojih ima svuda una- 
okolo. Onda kreni iz grada sa ljudima s kojima ću te upo- 
znati i zamoliti ih da ti buđu na pomoći. Radi sve ono što 
i oni rade! Možda ćeš tako zaraditi nešto novaca, što će ti 
pomoći da jednog dana produžiš putovanje i vratiš se 
u svoju zemlju. On me povede i izađosmo van grada. 
Tamo sam kupio kamenčiće i napunio vreću. Uskoro su 
stigli iz grada još neki ljudi s kojima me je moj prijatelj 
upoznao i zamolio ih da me paze i čuvaju govoreći im: 
Ovaj čovjek je stranac, povedite ga i pokažite mu šta će 
raditi kako bi i on nešto zaradio. Time ćete učiniti dobro 
djelox. 

o Čuli smo tvoje riječi i ispunićemo tvoju željux, od- 
govoriše oni, prihvatiše me prijateljski i povedoše sa so- 

bom. Svako je nosio vreću punu šljunka, kao i ja. Išli smo 
sve dalje dok nismo stigli u jednu prostranu dolinu, gdje 
je raslo mnogo visokog drveća na koje se niko nije mogao 
popeti. U toj dolini bilo je mnogo majmuna. Čim nas 
ugledaše, razbježaše se i uzveraše na drveće. Ljudi počeše 
da ih gađaju kamenčićima iz svojih vreća, a majmuni su 
skidali plodove s drveća i njima gađali ljude. Kada sam 
bolje" pogledao plodove kojima su nas majmuni gađali, 
vidio sam da su to bili kokosovi orasi. Čim sam vidio šta 
ostali ljudi rade, izabrao sam jedno veliko drvo na kome 
je bilo mnogo majmuna, približio mu se i počeo kamenči- 
ćima da gadđam majmune. Oni su brali orahe i gađali me, 
a ja sam ih skupljao kao što su to i ostali činili. Još prije 
nego što sam potrošio sve kamenčiće iz svoje vreće, imao 
sam već veliku gomilu oraha. Kada ljudi završiše svoj 
posao, prikupiše sve orahe i svaki je ponio koliko je mo- 
gao. Još za dana se vratismo u grad. Tamo odmah odoh 
do svoga prijatelja koji me je upoznao s ovim ljudima i 
htjedoh da mu dam sve orahe koje sam skupio zahvalju- 
jući mu na njegovoj dobroti. No on mi reče: yxNosi ih i 
prodaj, a novac koji dobiješ čuvaj jer će ti trebati. Onda 
mi dade ključ od jedne odaje u svojoj kući i reče: +U toj 
sobi možeš čuvati orahe koji ti preostanu. Idi svakog jutra 
sa ostalim ljudima u dolinu kao što si danas učinio i kada 
se vratiš u grad proberi slabije orahe i prodaj ih, a novac 
čuvaj! Bolje orahe, međutim, možeš čuvati u ovoj odaji. 
Možda ćeš toliko novaca sakupiti da ćeš moći da platiš 
svoje putovanje u zavičaj. 

Ja mu se zahvalih na ovom savjetu i tako sam nasta- 
vio ovaj posao. Svakodnevno sam skupljao kamenčiće u 
vreću, odlazio sa ostalima van grada i radio što su i oni 
radili. Ljudi su mi izlazili u susret i prepuštali mi uvijek 
ono drvo na kome je bilo najviše oraha. 

Tako sam s njima proveo dugo vremena i nagomilao 
veliku zalihu dobrih kokosovih oraha. Mnogo oraha sam 
i prodavao i zaradio dosta novaca, tako da sam mogao da 
kupim sve što mi je bilo potrebno. 


Tako sam u to vrijeme živio vrlo lijepo i moj ugled 
u gradu bivao je sve veći. No jednog dana, dok sam stajao 
na obali, doplovio je jedan veliki brod i pristao u gradskoj 
luci. Na tom brodu je bilo trgovaca koji su trgovali koko- 
sovim orasima i drugom robom. Odoh odmah svome prija- 
telju i ispričah mu kako je u našu luku stigao brod i kako 
bih želio da se na njemu vratim u zavičaj. yRadi kako 
hoćeše, odgovori mi on, i ja se pozdravih s njim pošto sam 
mu zahvalio na njegovoj dobroti i prijateljstvu. Onda sam 
otišao u luku, našao kapetana broda i pogodio se s njim da 
primi na brod mene i moju robu. Ukrcao sam odmah svu 
svoju robu i veliku količinu kokosovih oraha. Još istog 
dana krenuo je brod iz luke. Tako smo plovili od ostrva do 
ostrva, od mora do mora. Na svakom ostrvu gdje bismo 
pristali prodavao sam kokosove orahe ili ih mijenjao za 
drugu robu. Tako sam zaradio više nego ikada ranije. Plo- 
veći morem prošli smo i pored jednog ostrva na kome su 
uspijevali cimet i biber. Ljudi su nam sa tog ostrva pričali 
da se nad svakim grozdom bibera nalazi jedan veliki list 
koji stvara hlad i štiti ga od kiše. A kada prođe kiša, list 
se savije i visi pored grozda tako da mu ne zaklanja 
sunce. Sa tog ostrva sam ponio mnogo bibera i cimeta 
koje sam dobio u zamjenu za kokosove orahe. Onda smo 
prošli i kraj ostrva na kome raste mirišljavo drvo, kuma- 
rinski aloj, a zatim smo kraj jednog vrlo dugog ostrva 
plovili pet dana. Tamo raste kineski aloj, koji je još bolji 
od kumarinskog. Stanovnici na tim ostrvima su prilično 
zaostali. Stigli smo i do obala gdje se vadi biser. Dao sam 
gnjurcima nešto kokosovih oraha i rekao im da za moj 
račun zarone u vodu. Oni su to učinili i iznijeli iz dubine 

mnogo velikih i skupocjenih bisera. Onda mi rekoše: +Go- 
spodaru, tebi je sreća zaista naklonjenax. Sav taj biser 
sam uzeo i ponio na brod. I 

Srećno smo plovili dalje dok najzad ne stigosmo do 
grada Basre. Tu sam se iskrcao i zadržao samo kratko vri- 
jeme. Onda nastavih put u Bagdad, stigoh u svoju ulicu 
i konačno svojoj kući. Tu sam se pozdravio sa svojom 
porodicom i prijateljima, i oni su mi čestitali na srećnom 
povratku i poželjeli dobrodošlicu. Pošto sam smjestio svu 
robu koju sam donio, darovao sam mnoge udovice i siro- 
čad i razdijelio poklone srodnicima, prijateljima i drugo- 
vima. Ta ja sam na ovom putovanju stekao mnogo više 
no što sam bio izgubio. U toj sreći i obilju zaboravio sam 
uskoro sve patnje koje sam pretrpio i živio dalje lijepo 
i bezbrižno u krugu svoje porodice i svojih prijatelja. 

vČuli ste sva čuda koja sam doživio na svom petom 
putovanju, a sada da večeramo. Kada sutra opet dođete, 
pričaću vam o svojim doživljajima na šestom putovanju, 
a oni su još čudniji od svih ranijihxe. 

Pošto su gosti večerali, naredio je domaćin, da se 
Sindbadu nosaču da stotinu dukata. Ovaj ih primi i ode 
čudeći se i dalje svemu što je čuo. Noć je proveo u svojoj 
kući, a kada je svanulo, ustao je, izgovorio jutarnju mo- 
litvu i krenuo u kuću Sindbada moreplovca. Uđe u kuću 
i poželi mu dobro jutro. Ovaj ga zamoli da sjedne kraj 
njega, i tako su razgovarali dok nisu stigli ostali gosti. 
Pošto su se pozdravili, postavljena je trpeza, pa su jeli 
i pili, zabavljali se i veselili. Onda je Sindbad moreplovac 
počeo da priča: 

ŠESTO PUTOVANJE SINDBADA MOREPLOVCA 


Kao što znate, braćo moja, prijatelji i drugovi, pošto 
sam se vratio kući sa svog petog putovanja, zaboravio sam 
brzo sve ono što mi se ranije dogodilo živeći u obilju, za- 
dovoljstvu, pjesmi i šali. Živio sam kako čovjek samo 
može poželjeti. I tako je to išlo dok se jednog dana, usred 
te sreće i zadovoljstva, ne pojaviše u mojoj kući neki 
trgovci koji su se vraćali s nekog putovanja. Sjetio sam se 
kako sam se i ja nekada, vraćajući se s putovanja, rado- 
vao što ću ponovno vidjeti svoju porodicu, drugove i pri- 
jatelje. Ponovo me obuze čežnja za putovanjem i želja da 
trgujem. Kada sam se odlučio da krenem na put, naku- 
povao sam prekrasnu i skupocjenu robu, kako to i priliči 
za daleku plovidbu morem. Naredio sam da se sva ta roba 
ukrca i krenuo s njom iz Bagdada u. Basru. Tamo sam 
našao jedan veliki brod s trgovcima i bogatim ljudima. 
I ja sam ukrcao svoju robu na taj brod, a onda smo srećno 
isplovili iz luke Basre. Plovili smo sve dalje od mjesta 
do mjesta, od grada do građa i upoznali mnoge strane 
zemlje, a uzgred se svuda bavili trgovinom. Sreća nas je 
služila, imali smo povoljan vjetar i lijepo vrijeme. No, 
jednog dana dok smo tako plovili kapetan iznenada na 
sav glas zakuka, trgnu turban s glave, poče da se udara 
po licu i da čupa bradu, te od silnog straha i uzbuđenja 
sruši se na pod. Svi trgovci i putnici se skupiše oko njega 
i povikaše: sKapetane, šta se desilo?x 

yZnajte, ljudi, da je naš brod skrenuo s puta. Napu- 
stili smo more kojim treba da plovimo i stigli u nepoznate 
vode. Ako nas sreća ne posluži i ne izađemo iz ovog mora, 


'onda smo propali. Neka nam Alah pomogne da se išču- 


pamo iz ove nevoljex. Kapetan je odmah ustao, uspentrao 
se na jarbol i htio da spusti jedra. Ali snažan vjetar do- 
hvati brod tako da se kormilo razbi o neku visoku stijenu. 
Onda kapetan siđe s jarbola vičući: 8$Niko ne može uteći 
od svoje sudbine. Sada smo propali, nema nam više 


. spasa!x Putnici počeše da kukaju, plaču i da se opraštaju 


pošto su izgubili svu nadu, vjerujući da im je došao kraj. 
Ubrzo je cio brod udario o stijenu i raspao se u param- 
parčad. Sve što je bilo na brodu potonulo je. I trgovci su 
pali u more, a neki od njih su se i udavili. Neki su, među- 
tim, uspjeli da se uhvate za stijene i da se na njih popnu. 


Ja sam bio među onima koje je more izbacilo na 
jednu stijenu. Vidjeli smo da se nalazimo na velikom 
ostrvu, na čijoj su obali ležale mnoge brodske olupine i 
brodski tovari. Bili su to ostaci potonulih brodova koje je 
more izbacilo na kopno, dok su se putnici podavili. Tu je 
bilo svega i svačega, da čovjeku pamet stane. Sa stijene 
sam krenuo na ostrvo i stigao do bistrog potoka koji je 
izvirao u podnožju brda, a gubio se pod brežuljcima na 
drugom kraju ostrva. Na dnu ovog potoka spazio sam 
mnogo dragog kamenja i prekrasnog bisera koga je bilo 
koliko šljunka, te je dno potoka blještalo i iskrilo se. Na 
tom ostrvu je bilo i najskupocjenije alojevo drvo, kine- 
sko i kumarinsko. Izviralo je tu i pravo vrelo ćilibara 
koji se na suncu topio kao vosak i tekao preko kamenja 
prema morskoj obali. Morska čudovišta su dolazila, gu- 
tala ga i nestajala opet u morskim dubinama. Ali ćilibar 
bi gorio kao vatra u njihovoj utrobi, te bi ga opet izbaci- 
vala iz svog ždrijela na morsku obalu. Tamo su ga nala- 
zili. putnici i trgovci i trgovali njime. Sirovi ćilibar koji 

morske ribe ne progutaju teče obalom i stvrdne se na 
zemlji. Kada ga sunce zagrije, topi se i cijelom obalom 
'se širi njegov miris. Kada sunce zađe, ponovno se stvrdne. 
No, do tog mjesta gdje izvire ćilibar ne može stići niko 
živ, jer ono je sa svih strana okruženo velikim planinama 
na koje niko ne može da se popne. Tako sam neko vrijeme 
hodao s drugim putnicima po ostrvu i razgledao. sva ta 
čudesa i divote, zbunjen svim onim što sam vidio i zabri- 
nut zbog svoje sudbine. Na obali smo pronašli nešto hrane 
i da bi nam što duže trajala, uzimali smo samo jedan- 
put dnevno po koji zalogaj, a kasnije samo u dva dana 
po jedan zalogaj. Bojali smo se da će nam nestati hrane 
i da ćemo onda bijedno umrijeti od gladi. Kada bi neko 
od nas umro, zavili bismo ga u platno koje su talasi izba- 
cili na obalu. Vremenom su mnogi poumirali i ostala nas 
je samo još nekolicina. Patili smo od bolesti koju smo još 
na moru dobili i nije potrajalo dugo, pa su poumirali svi 
— jedan za drugim. Tako sam ostao sasvim sam na ovom 
dalekom ostrvu i imao još samo malo hrane. Oplakivao 
sam svoju sudbinu i govorio: ,$Kamo sreće da sam umro 
prije svojih drugova, oni bi me bar sahranili!x Pošto sam 
sahranio sve svoje drugove, dao sam se na posao i iskopao 
za sebe dubok grob. Pomislio sam: +Kada oslabim sasvim 
i osjetim da mi se smrt bliži, leći ću u ovaj grob i u njemu . 
umrijeti. Onda će vjetrovi nanijeti pijesak, pokrit me 
i tako ću biti sahranjenx. Neprestano sam sebi prebacivao 
što sam bio toliko lud i napustio svoju zemlju i svoj grad 
i ponovo krenuo u daleki svijet, i to poslije svega što sam 
doživio na prvom, drugom, trećem, četvrtom i petom pu- 
tovanju. Na svakom novom putovanju nailazio sam na 
sve veće opasnosti i doživljavao sve veće strahote, i eto, 
konačno, sad nemam više nikakve nade da ću spasti svoj 
život. Kajao sam se što sam stalno polazio na daleka pu- 
tovanja morem, pogotovu što mi novac uopšte nije bio 

potreban. Pa imao sam toliko blaga da ga nisam ni mogao 
potrošiti. Ni polovinu toga ne bih za cijeli život mogao 
potrošiti. Bogat, prebogat sam bio. Onda sam došao na 
misao: yOvaj potok tu mora ipak da ima izvor i ušće. 
Možda on negdje protiče i kroz neki nastanjeni kraj? 
Zato je najbolje da sebi napravim mali splav, toliki da 
mogu na njega sjesti, da ga spustim u potok, pa da me 
struja ponese. Ako nađem put do nekog naselja, biću 
spasen. A ako taj put ne nađem, umrijeću negdje uz put, 
a i to je bolje nego ovo. 


Jadikujući nad svojom sudbinom latio sam se posla. 
Donosio sam debla od kineskog i kumarinskog aloja, po- 
vezivao ih užadima sa brodskih olupina, odabirao među 
brodskim daskama one koje su bile iste dužine i polagao 
ih na debla. Tako sam napravio čvrst i dobar splav, na- 
kupio dragog kamenja i krupnog bisera, lijepog i čistog 
ćilibara, i sve to smjestio na splav. Naposljetku sam uzeo 
dvije daske namjesto .vesala i otisnuo se niz potok sje- 
ćajući se riječi jednog pjesnika: 2Napusti mjesto gdje ne- 
maš spokoja, i neka za kućom plače onaj ko ju je sagra- 
dio. Naći ćeš utočište i na drugoj strani, a izgubiš li život, 
niko ga ne povrati. Zato neka te ne plaše tegobe puta, 
svemu jednom dođe kraj. A kome je suđeno da negdje 
strada, niko mu tu više neće pomoći. Ne čekaj zato tuđe 
pomoći, već odluku svaku donesi samx. I tako sam se na 
svom splavu vozio niz potok premišljajući šta li će me 
još sve snaći. Plovio sam sve dalje dok nisam stigao do 
mjesta na kome se potok gubio ispod stijena. Kada je 
moj splav ušao pod stijene, našao sam se odjednom u 
potpunoj tami. Vodena struja nosila je splav sve dublje 
pod brdo, a prolaz je bio sve uži. Ivice splava počeše da 
stružu o stijene i ja sam glavom udario o svod, no više 
nisam imao kuda, nisam se više mogao vratiti. Opet sam 
sebe prekorijevao zbog svega što sam učinio, i pomislih: 

sAko se ovaj prolaz još više suzi, onda splav više neće 
moći ni naprijed ni natrag i tako ću sigurno ovdje bijedno 
završiti živote. Pošto je svod pećine bio sve uži, legao sam 
potrbuške na splav. Splav je, međutim, plovio sve dalje, a 
u pećini je bilo tako mračno da nisam znao je li dan ili 
noć. Užasno sam se bojao da ću ovdje morati umrijeti. 
Tako je voda nosila moj splav sve dalje ovim podzemnim 
hodnikom koji se čas širio, čas opet sužavao. No umor 
me najzad savlada, pa sam pored sveg uzbuđenja zaspao. 
Ali odjednom se probudih i, gle, opet vidjeh svjetlo dana. 
Preda mnom se pružala prostrana. dolina, splav je bio ve- 
zan uz obalu, a oko mene se bilo iskupilo mnogo Indijaca. 
Čim su vidjeli da sam se probudio, priđoše mi i počeše 
nešto da govore na svom jeziku. Nisam razumio šta go- 
vore i nisam znao da li je sve to san ili java, jer sam 
još uvijek bio jako zaplašen i uzbuđen. Pošto im nisam 
ništa odgovorio, prišao mi je jedan od njih i rekao na 
arapskom: s+Odakle si ti, brate? Odakle dolaziš? Zašto si 
došao ovamo? Kako si dospio u ovaj potok? Kakva zemlja 
leži iza ove planine? Otuda još niko nikada nije stigao 
k namax. A onda ga ja upitah: +A ko ste vi, koja je ovo 
zemlja?x 


; j +: 
On onda odgovori: sMi smo seljaci i zemljoradnici i 
došli smo da zalijemo naše njive i naša polja. Kada smo 
te vidjeli kako spavaš na ovom splavu, zaustavili smo ga 


i ovdje vezali da bi mogao mirno da spavaš. No, sada 


nam reci zašto si došao ovamo?x 

+Preklinjem te, dragi brate, donesi mi najprije nešto 
za jelo, jer sam užasno gladan, a onda me pitaj što god 
hoćeš!e 

On odmah otrča i donese mi da jedem. Kada sam 
utolio glad i malo se okrijepio, povratila mi se snaga i 
nestalo je straha. Bio sam sav srećan što sam izašao iz 
onog podzemnog prolaza i stigao do ovih ljudi. Ispričao 

sam im sve što sam doživio, i to od početka do kraja, a 
naročito o onom užasu koji sam preživljavao u tijesnoj 
pećini. Tada se oni nešto dogovoriše i rekoše: Moramo 
ga povesti do našeg kralja da i njemu ispriča svoje doži- 
vljajes. Onda me povedoše, a poniješe i moj splav sa svim 
dragim kamenjem, biserima i zlatom. Kada stigoše pred 
kralja, ispričaše mu šta se desilo. Tek tada me kralj 
pozdravi, poželi mi dobrodošlicu i upita me šta sam doži- 
vio. Onda sam mu ispričao sve o sebi i svojim doživlja- 
jima od početka do kraja. I pošto je s velikim čuđenjem 
saslušao moju priču, čestitao mi je na spasenju. Onda sam 
otišao i donio sa splava mnogo dragog kamenja i bisera, 
alojeva drveta i sirovog ćilibara, i sve to poklonio kralju. 
On je to primio sa zahvalnošću, ukazivao mi je sve više 
časti i dozvolio mi da stanujem u njegovom dvorcu. 
Družio sam se s velikašima i oni su me veoma poštovali. 
Stranci koji su dolazili na to ostrvo uvijek su se raspiti- 
vali kako je u mom zavičaju, a ja sam im o tome pričao. 
I ja sam se raspitivao za njihove zemlje, pa su mi oni o 
tome pričali. Jednog dana upita me kralj kako se živi 
u mom zavičaju i kako kalif upravlja Bagdadom. Onda 
sam im ispričao sve što sam znao o kalifu i njegovoj vla- 
davini. On se zadivio mom kazivanju, pa mi reče: +Kalif 
je zaista mudar vladar i u znak poštovanja i divljenja 
htio bih po tebi da mu pošaljem jedan poklonx. 
sČujem tvoje riječi i ispuniću tvoju želju, vladaru! 
Ja ću mu predati poklon i reći mu da si mu ti iskren 
prijatelje. Ostao sam, međutim, podugo na dvoru ovoga 
kralja uživajući najveću čast. I konačno sam jednog dana, 
sjedeći tako u dvorcu, doznao da su neki trgovci iz ovog 
grada opremili jedan brod na kome namjeravaju da ot- 
plove u grad Basru. Onda sam pomislio; 8Za mene bi bilo 
najbolje da krenem ovim brodom na put. Odmah sam 
požurio do kralja, poljubio ga u ruku i obavijestio ga da 

želim da otputujem sa trgovcima koji plove za Basru, jer 
sam se već zaželio svoje porodice i zavičaja. Kralj mi 
reče: sOdluči slobodno po svojoj volji! Ako hoćeš da 
ostaneš kod nas, rado ćemo te zadržati, jer si nam dragx. 

Milostivi vladarux, rekao sam, ti me obasipaš tvo- 
jom milošću i dobrotom, ali ja čeznem za svojim narodom, 
zavičajem i rodbinomx. 

Kada kralj ovo ču, pozva one trgovce i preporuči im 
da me čuvaju i paze. Pokloni mi mnoge dragocjenosti i 
plati za moje putovanje. Zatim mi predade prekrasan po- 
klon i pismo za kalifa Harun al-Rašida u Bagdadu, re- 
kavši: sPredaj ovo kalifu Harun al-Rašidu i pozdravi ga 
mnogox. I ' 

sČuo sam, i poslušaću!x odgovorih. A evo šta je kralj 
napisao kalifu: +Pozdravlja te kralj Indije, pred kojim 
stoji hiljadu sinova i čiji se dvorac sav blista od dragog 
kamenja. Šaljem ti mali dar i molim te da ga primiš. 
Smatram te prijateljem i bratom i gajim prema tebi ve- 
liku ljubav. Molim te, odgovori mi. Poklon nije vrijedan 
tvoje veličine, ali te ja, brate, molim da ga milostivo pri- 
miše. Kralj je kalifu dao pehar od samih rubina, visok 
jednu. stopu, koji je iznutra bio sav obložen skupocjenim 
biserima. Zatim pokrivač od zmijske kože s krljuštima 
sjajnim kao zlatnici. Pokrivač je imao tu osobinu da ča- 
vjeka koji se njime pokriva štiti od svake bolesti. Uz ove 
poklone slao je još mnogo mirisnog indljakag. alojevog 
drveta i mnogo mirišljivih začina. 

Najzad sam se pozdravio s kraljem i svim svojim pri- 
jateljjima s kojima sam tu provodio dane. Pošto sam se 
s ostalim trgovcima ukrcao na brod, isplovili smo iz luke. 
Sreća nas je služila, imali smo lijepo vrijeme i povoljan 
vjetar, i tako smo plovili sve dalje, od mora do mora, od 
ostrva do ostrva, dok najzad stigosmo u Basru. Tu sam 
se iskrcao i zadržao nekoliko dana i noći da bih se odmo- 

rio 1 pretovario svoju robu. Onda sam krenuo u grad 
Bagdad, moje mjesto spokoja. Otišao sam odmah u dvor 
kalifa Harun al-Rašida da bih mu predao pismo i poklone. 
On odmah uze pismo i pročita ga, a poklonima se mnogo 
obradova i pročitavši pismo reče mi: ySindbade, da li je 
to istina što ovaj kralj u svome pismu kaže?xk Ja se poklo- 
nih do zemlje i odgovorih: +Premilostivi gospodaru, vidio 
sam u njegovom carstvu mnogo više nego što on piše. 
Kada hoće da izađe pred svoj narod, njegov prijesto smje- 
štaju na ogromnog slona koji je visok jedanaest lakata. 
Oko njega slijeva i zdesna stoji čovjek sa zlatnim kopljem 
u ruci, a iza njega drugi sa zlatnim buzdovanom na čijem 
se vrhu nalazi ogromni smaragd. Kralja prati hiljadu ko- 
njanika obučenih u zlato i svilu. Pred povorkom ide gla- 
snik koji najavljuje njegov dolazak, slaveći ga i uzviku- 
jući: 'Ovo je najmoćniji i najmudriji vladar i njegova 
slava će vječno trajati'. U toj zemlji nema kadija, jer 
tamo, svaki čovjek zna šta je dobro, a šta je zloxc. 

Kalif je s divljenjem saslušao moje riječi, a onda je 
uzviknuo: sKako je moćan taj kralj vidio sam već iz 
njegovog pisma, ali njegovu pravu veličinu spoznao sam 
tek iz tvog kazivanja. On je zaista moćan i mudarxa. 

Onda sam ponio svoje blago i krenuo kući. Odmah je 
stigla sva rodbina i prijatelji i ja sam im svima dao po- 
klone, a sirotinji sam podijelio milostinju. 

Poslije nekog vremena pozvao me je kalif i raspiti- 
vao se kako se zove vladar koji mu je poslao poklon i 
kako se zove njegov grad. Ja sam mu odgovorio: yNe 
znam ime toga grada, niti znam put koji onamo vodi. 
Kada je potonuo brod kojim sam putovao, spasao sam se 
i stigao na jedno ostrvo. Tamo sam napravio splav, plovio 
niz jedan potok koji je proticao kroz jedan uski prolaz 
pod planinom, i tako poslije mnogo muka stigao do toga 
gradax. Pošto je kalif s čuđenjem saslušao priču o mojim 

doživljajima, naredio je hroničarima da to sve zapišu i 
da se ovi zapisi sačuvaju za pouku svakome ko ih bude 
pročitao. Onda mi dade bogate poklone. Živio sam sada u 
Bagdadu isto onako kao i ranije, u sreći i zadovoljstvu. 
Zaboravio sam potpuno sve što sam doživio i pretrpio. 
Tako je to, moja braćo, bilo na mom šestom putovanju. 
Sutra ću vam pričati o svom sedmom putovanju, a ono 
je i najzanimljivije i najčudnije. 

Potom je Sindbad moreplovac naredio da se postavi 
trpeza, pa su svi gosti s njim večerali. Naredio je da se 
Sindbadu nosaču. preda sto dukata, ovaj ih uze i ode 
kući. I ostali gosti su se vratili svojim kućama čudeći se 
još dugo onome što su čuli. Nosač Sindbad proveo je noć 
u svojoj kući, a kada je svanulo, očita molitvu i ode u 
kuću Sindbada moreplovca. Pošto su se i svi ostali gosti 
okupili, poče Sindbad da priča: 

SEDMO PUTOVANJE SINDBADA MOREPLOVCA 


Kada sam se vratio sa svoga šestoga: putovanja, na- 
stavio sam opet, kako vam je poznato, svoj stari život u 
pjesmi i šali, sreći i izobilju. Bez prestanka, dan i noć, 
živio sam tako bezbrižno jer sam stekao veliko blago i 
postao vrlo bogat. Pa ipak se u meni ponovo pojavila želja 
da plovim dalekim morima i upoznam strane zemlje i 
steknem nova iskustva. Kada sam donio konačnu odluku, 
naredio sam da se spakuje skupocjena roba i krenuo iz 
Bagdada u Basru. Tamo sam našao brod koji je bio spre- 
man za polazak i na koji se već bilo ukrcalo mnogo trgo- 
vaca. Pridružio sam im se i uskoro smo vedri i veseli 
zaplovili u daleki svijet. 


I U početku nas je služilo lijepo vrijeme i povoljan 
vjetar sve dok nismo stigli do grada Madinat Sin. Srećni 


i zadovoljni plovili smo dalje pričajući o putovanju i po- ' 


slovima, kad odjednom naš brod iznenada zahvati snažan 
orkan praćen silnom kišom. Pokisli smo do gole kože, a 
robu smo pokrili pokrivačima i vrećama da ne bi od kiše 
propala. Kapetan je ustao sa svog mjesta, zasukao rukave 
i popeo se na jarbol. Pošto je pogledao na sve strane, 
počeo je da se udara po licu i da čupa bradu. Mi smo ga 
upitali: s Kapetane, šta ti je?x sKo zna da li ćemo se spasti 
iz ove nesreće u koju smo zapali. Oplakujte svoju nesreću 
i oprostite se jedan s drugim. Silan vjetar je zahvatio naš 

brod i bacio nas u najudaljenije more svijetax, odgovori 
kapetan. = 

Onda siđe s katarke, otvori svoj kovčeg i izvadi jednu 
pamučnu kesu. Iz nje izvadi neki prašak koji je izgledao 
kao pepeo. Onda ga ovlaži vodom, malo počeka i pomirisa 
ga. Zatim izvadi iz kovčega jednu malu knjigu, poče da 
čita i onda nam reče: x/Znajte, putnici, ova knjiga kaže da 
se niko ko dospije u ovaj kraj iz njega više ne vraća, već 
tu mora da strada. Ovaj kraj pripada Zemlji Kraljeva 
i u njoj se nalazi grob kralja Solomuna. Tu ima ogrom- 
nih i strašnih zmija. Svaki put, kada neki brod stigne u 
ovaj kraj, pojavljuje se iz dubine jedna ogromna riba 
koja proguta brod i sve što je na njemucć. 


HI 


Kada smo čuli ove kapetanove riječi, mnogo smo se 
uplašili. Tek što je završio svoje kazivanje, podiže se izne- 
nada naš brod visoko iz vode, pa onda se opet spusti, 
zatim začusmo neki strašan glas, sličan grmljavini. Obuze 
nas smrtni strah i pomislismo da je gotovo s nama. Sada 
se našem brodu približi riba, velika kao planina, i spopade 
nas groza. Plakali smo gorko zbog svoje zle sudbine i 
čekali smrt gledajući tu strašnu ribetinu. Odjednom 'se 
pojavi druga riba. Tako ogromno čudovište još nikada u 
životu nismo vidjeli, pa smo od straha počeli da kukamo 
opraštajući se jedan s drugim. Ali, gle, odjednom se po- 
javi treća riba, veća nego one dvije prve. Sada smo već 
bili van sebe od straha i užasa. Ove tri ribe počeše da 
kruže oko našeg broda, a treća, najveća, već je razjapila 
čeljust da bi progutala brod i sve što je na njemu. Ali 
onda iznenada dunu strašna bura, podiže naš brod i baci 
ga na jednu veliku stijenu tako da se raspao u param- 
parčad. Daske su se razletjele, a sva roba i svi putnici i 
trgovci su pali u vodu. . 

Skinuo sam sve odijelo, ostao samo u košulji i plivao 
dok nisam stigao do jedne brodske daske i uhvatio se za 

nju. Popeo sam se na nju, a talasi i vjetrovi su me bacali 
tamo-amo kao neku igračku. Čas su me dizali, čas vukli u 
dubinu. Bio sam u velikoj nevolji, borio sam se sa talasi- 
ma, a mučili su me glad i žeđ. Prekorijevao sam sebe što 
sam krenuo na ovaj put i bez potrebe se izložio patnjama. 
Govorio sam: +O Sindbade, o moreplovče, nikada se nećeš 
opametiti. Svaki put zapadneš u' nevolju i izlažeš se opa- 
snosti, ali. opet krećeš na put po moru. Sada trpi što te 
je snašlo, jer si to sve zaslužiox. Pošto sam se malo smirio, 
zakleo sam se da više neću ni pomisliti, a kamoli krenuti 
na neko novo putovanje. Sjetio sam se kako sam nekada 
živio mirno i spokojno, srećno i zadovoljno, i od tuge sam 
zaplakao. 


Tako sam plovio dva dana dok nisam prispio do jed- 
nog velikog ostrva na kome je raslo mnogo drveća i tekli 
bistri potoci. Jeo sam voće s drveća i pio vodu s potoka 
dok se nisam okrijepio. Povratio sam malo snagu i priku- 
pio novu hrabrost, pa krenuh da razgledam ostrvo. Na dru- 
goj strani naišao sam na jednu veliku i brzu rijeku. Sjetih 
se splava na kome sam nekada plovio, i pomislih: ySada 
moram opet napraviti takav splav i možda će mi to pomoći 
da se spasem. Ako iznesem živu glavu, zaklinjem se da vi- 
še nikada neću krenuti na put, a ako umrem, odmoriću se 
konačno od svih patnji i mukax. Odmah sam se dao na 
posao i počeo da prikupljam drvo za splav. To je bilo 
skupocjeno sandalovo drvo koje se rijetko nalazi, ali ja 
to nisam znao. Pošto sam sakupio dosta drveta, ispleo sam 
užad od puzavica i žilave trave koja je rasla na ovom 
ostrvu. Tako sam uspio da napravim splav. Onda sjedoh 
na njega i zaplovih niz rijeku. Plovio sam tri dana i tri 
noći, a nisam okusio ni zalogaja, samo sam se ponekad 
napio iz rijeke. Od umora, gladi i straha klatio sam se 
kao ošamućeno pile. Konačno je moj splav stigao do jedne 
velike planine ispod koje se rijeka dalje probijala. Htio 

sam da zaustavim splav i da se tu iskrcam jer sam se sje- 
tio vožnje kroz tijesni podzemni hodnik na mom prethod- 
nom putovanju. No vodena struja je bila jača od mene, 
povukla je moj splav i odnijela ga pod ovu planinu. Kad 
sam to vidio, pomislio sam da je gotovo sa mriom. Ali, po- 
slije kratkog vremena splav je opet izašao na vidjelo dana. 
Predamnom se prostirala široka dolina, a rijeka se sa 
planine stropoštavala ogromnom brzinom hučeći kao 
grmljavina i pjenušajući se. Uhvatio sam se čvrsto za 
splav bojeći se da bih mogao ispasti, dok su se snažni 
talasi bacajući ga tamo-amo poigravali mojim splavom. 
Vodena struja je naglo povukla i moj splav u dolinu, a ja 
ga nisam mogao zaustaviti niti upraviti prema obali. Ko- 
načno sam prispio do jednog velikog i prekrasnog grada. 


Kada su ljudi iz ovog grada vidjeli kako voda nosi 
moj splav, bacili su mrežu i užad i izvukli me na kopno. 
Bio sam tako iscrpljen od gladi, umora i straha da sam 
se kao mrtav srušio na zemlju. Dok su se ljudi okupljali 
'oko mene, priđe mi jedan dostojanstveni starac, poželi 
mi dobrodošlicu i dade mi krasno odijelo da se presvu- 
čem. Onda me povede sa sobom kroz gradske ulice i do- 
vede do amama. Tamo mi dade okrepljujuće piće i namaza 
me mirisnim uljem. Pošto smo izašli iz amama, odvede 
me svojoj kući i njegovi se ukućani jako obradovaše kada 
me ugledaše. Onda mi on ponudi počasno mjesto i naredi 
da mi se iznesu dobra jela. Najeo sam se, i sluge mi done- 
soše toplu vodu da operem ruke i svilene ubruse da obri- 
šem ruke i usta. Potom je starac naredio da mi se spremi 
posebna soba u najljepšem dijelu njegove kuće, i naredi 
svojim slugama i služavkama da me dvore, ispunjavaju 
moje želje i pobrinu se za sve što mi bude potrebno. Tako 
sam ostao tri dana u ovoj gostinskoj sobi gdje su me nje- 
govali i služili ukusnim jelima i dobrim pićem dok mi se 
nije povratila snaga i dok se nisam potpuno smirio. Četvr- 

tog dana uđe starac u moju sobu i reče: yTi si nas obra- 
dovao svojom posjetom, sine moj! Srećni smo što si se 
spasao. Hoćeš li sada da pođeš sa mnom na obalu, pa onda 
da siđeš u čaršiju da tamo prodaješ i nešto zaradiš? Možda 
ćeš sađa moći nešto da kupiš i ponovo otpočneš da trgu- 
ješe. Poćutao sam malo, pa rekao: sA otkuda mi roba, 
kako to mislite?xa Na to on nastavi: xNe brini, sinko, i ne 
razbijaj glavu takvim mislima, već pođi sa mnom u čar- 
šiju. Ako naiđemo na nekoga ko ti za robu ponudi toliko 
da možeš biti zadovoljan, prihvati ponudu. Ako ti ponu- 
đena cijena ne bude odgovarala, onda ću ja sačuvati tvoju 
robu u svom spremištu dok ne dođu bolji dani za trgo- 
vinuć. Ja sam se malo kolebao, a onda pomislih: +Pa 
uradi, Sindbade, kako starac kaže! Vidjećeš onda kako 
on to misli s robomx. Zato mu odgovorih: yČuo sam tvoje 
riječi i poslušaću te, dobri starče! Neka te prati sreća! 
Ja ću uraditi sve što želiše. Onđa sam pošao s njim u 
čaršiju i vidio da su splav na kome sam došao već bili ra- 
stavili. Pošto je bio od skupocjenog, sandalovog drveta, 
oko njega se bilo okupilo mnogo mušterija. Ubrzo su sti- 
gli mnogi trgovci i počeli se nadmetati svojim ponudama. 
Nudili su sve više dok nisu podigli cijenu na hiljadu du- 
kata. To je bila najveća ponuda. Onda mi se starac obrati 
riječima: +Eto, sine moj, ovo je danas najveća cijena za 
tvoju robu. Hoćeš li sada da je prodaš ili ćeš čekati dok 
ne dođe vrijeme da možeš tražiti i dobiti više. Ako robu 
ne želiš da prodaš, ja ću ti je smjestiti u moje spremište. 

Na to odgovorih: yDragi gospodaru, ti odlučuješ, pa 
radi po svojoj volji!e 

Starac nastavi: xSinko, hoćeš li mi-prodati ovo drvo 
ako ti dam stotinu dukata više nego što su ti ovi trgovci 


"ponudili?x 


sHoćuk, odgovorih, s2prodaću ga tebi i primam po- 
nuduć. 


6 Sindbad moreplovac 81. 


Starac naredi onda slugama da odnesu drvo u njegovo 
spremište. Pošto smo se vratili u njegovu kuću, on mi iz- 
broja onaj novac i naredi da mi donesu kesu, stavi novac 
u nju i zatvori je u jedan kovčežić, a meni dade :ključ. 
Poslije nekoliko dana reče mi: +Sinko, predložiću ti nešto 
i bilo bi mi drago da prihvatiš moj prijedloge. 

yKakav je to prijedlog?a On odgovori: sZnaj, ja sam 
već star čovjek, a nemam sina. Imam, međutim, ćerku 
mladu, lijepu, ljupku i bogatu. Htio bih da te njome 
oženim, tako da ostaneš u našoj zemlji. Daću ti sve što 
imam jer sam star, i ti ćeš uskoro zauzeti moje mjestoc. 
Ja sam ćutao i nisam mogao odmah da odgovorim. Onda 
on nastavi: y$Sine moj, prihvati ovo što ti predlažem. Že- 
lim ti najbolje jer te volim. Bićeš mi rođeni sin, a sve 
što imam biće tvoje. Ako budeš htio da trguješ i da se 
vratiš u svoj zavičaj, niko te u tom neće spriječiti. Sve 
ovo bogatstvo biće ti na raspoloženju, pa sada radi kako 
hoćeše. | - 

yDobri starčex, odgovorio sam mu, ti si mi kao otac. 
Mnogo sam propatio i sada više nisam u stanju da sam 


donesem neku odluku i zato odluči ti kako misliš da je 


najbolje!e 
" Onda je starac poslao sluge po kadiju i svjedoke. Kada 
su ovi došli, vjenčao me je odmah sa svojom kćerkom i 
priredio nam veliku svadbenu svečanost. Djevojka je bila 
vrlo lijepa, ljupka i vitkog stasa. Na sebi je imala pre- 
krasne haljine, mnogo nakita, sjajnih ogrlica i narukvica, 
i sve se blistalo od dragog kamenja i bisera, tako da je 
bilo milina pogledati je. Kada sam je vidio, veoma mi se 
dopala i odmah smo se zavoljeli. Živjeli smo dugo vremena 
srećni i zadovoljni. I I 
Jednoga dana umro je dobri otac moje žene i ja sam 
postao gospodar svega što je on imao, a njegove sluge su 
sada slušale samo moju zapovijest. Postao sam najugled- 

niji među trgovcima i niko bez moje dozvole i moga zna- 
nja nije smio niti htio nešto da uradi. Kada sam pobliže 
upoznao ljude i običaje u ovom gradu, saznao sam da se 
svakog mjeseca o uštapu muškarci pretvaraju u ptice. On- 
da im izrastu krila i oni lete nebu pod oblake, a u gradu 
ostaju samo žene i djeca. Ja poželjeh da i ja poletim i 
rekoh sebi: aZamoliću jednog od njih da i mene povedes. 
Sljedećeg mjeseca, kada je bio uštap, promijenio se izgled 
tih ljudi i ja onda priđoh jednom i rekoh mu: sPrekli- 
njem te, povedi i mene da vidim ono što i vi ostali. Ali 
mi on odgovori: 8 To je nemoguće!x No ja sam navaljivao 
sve dotle dok on nije pristao. Uprti me na leđa i podiže 
se sa mnom u vazduh. Nikome od porodice, prijatelja i 
slugu nisam o tome rekao ni riječi i oni nisu znali da sam 
odletio. Raširivši krila i noseći me na leđima čovjek je le- 
tio sve dalje. Letio je sve više i više tako da mi se činilo 
da ćemo dodirnuti nebo. Tada zadivljen uzviknuh: +Neka 
je slava Alahu!xe Tek što sam to izgovorio, kad iz neba 
sijevnu munja koja zamalo ne spali sve ljude. Onda se svi 
spustiše, a mene izbaciše na jednu visoku planinu. Pošto 
su bili veoma ljuti na mene, odletješe dalje, a mene osta- 
više. Sada sam na toj planini bio sasvim sam. Opet sam 
sebe prekorijevao što sam sve ovo učinio, govoreći: xSvaki 
put kada se spasem jedne nevolje, zapadnem u drugu još 
goru od prethodnex. Dok sam tako razmišljao sjedeći na 
brdu i ne znajući šta da radim, pojaviše se iznenada dva 
mladića, lijepi kao sjajni mjesec i svaki je držao zlatan 
štap u ruci. Ja im priđoh pozdravivši ih. Pošto mi odvratiše 
pozdrav, upitah: x,Ko ste i šta ste?a A' oni odgovoriše: 
2Mi smo Alahove slugex. Onda mi dadoše jedan štap od 
sjajnog zlata, pa odoše svojim putem i mene ostaviše sa- 
mog. Onda počeh da hodam po vrhu planine oslanjajući 
se na ovaj štap i stalno razmišljajući o ovoj dvojici čudnih 
mladića. Odjednom iz jedne pećine ispuzi ogromna zmi- 

jurina držeći u čeljustima jednog čovjeka koga je već 
napola bila progutala. Taj čovjek povika: sNeka bude 
srećan zauvijek onaj ko me spase ove nemani!x Ja pritr- 
čah zmiji i počeh da je udaram zlatnim štapom po glavi 
tako da ona izbaci čovjeka iz svojih čeljusti. Kada sam 
ovim zlatnim štapom udario zmiju po glavi i ona pustila 
čovjeka iz čeljusti, on mi priđe i reče: y+Pošto si me oslo- 
bodio ove strašne zmijurine, nikada te više neću napustiti. 
'Bićeš mi drug na ovoj planinic. ' 

yDobro došaox, odgovorih, i tako krenusmo dalje pla- 
ninom dok iznenada ne naiđosmo na grupu ljudi. Pogle- 
dao sam ih bolje i, gle, među njima je bio onaj čovjek 
koji me je nosio na svojim leđima. Ljubazno mu rekoh: 
yDragi prijatelju, zašto si sa mnom tako postupio? Čovjek 
mi mračno odgovori: + Ti si nas gurnuo u nesreću jer si 
spomenuo Alahovo imex. 

yNe ljuti se na menex, dodao sam, sda sam znao šta 
će se desiti, ne bi rekao ni riječic. 

Onda on pristade da me povede, ali samo pod uslo- 
vom da više ne spominjem Alaha dok me on nosi na SVO- 
jim leđima. Uprti me kao i ranije, poletje sa mnom i tako 
smo letjeli sve dok me nije donio mojoj kući. Tu mi izađe 
žena u susret, pozdravi me, čestita mi što sam se srećno 
vratio i na kraju reče: a2Čuvaj se i nemoj više nikada da 
kreneš u visine sa ovim ljudima. To su đavolja braća i 
pred njima se ne smije spomenuti Alahxe. +Pa da li se 
tvoj otac družio s njima?xe s+sMoj otac nije bio kao oni, 
niti je radio što oni rade. Pošto je on umro, smatram da 
je najbolje. da rasprodamo sve što imamo, pokupujemo za 
taj novac robu i onda da krenemo u tvoj zavičaj. Ne že- 
Jim da ostanem više u ovom građu jer više nemam ni 
oca ni majke. 

Onda sam prodao sav imetak i počeo se. raspitivati 
da li neko putuje u Bagdad, da bi mu se mogao pridru- 

žiti. Uskoro sam saznao da neki građani žele da putuju 
onamo, ali nisu mogli da nađu brod. Zbog toga su kupili 
građu i sagradili veliku lađu. Sporazumio sam se s njima, 
platio im unaprijed sve putne troškove i onda sam se sa 
ženom i svom našom robom ukrcao na brod. 

Lađa je napustila luku i plovili smo od ostrva do 
ostrva, od mora do mora. Imali smo, na sreću, povoljan 
vjetar i tako stigosmo do grada Basre. No, ovog puta se 
tu nisam zadržavao, već sam odmah najmio drugi brod, 
pretovario na njega svu svoju robu i nastavio put do 
Bagdada. Tamo sam stigao u svoju ulicu, ušao u kuću i 
pozdravio svoju porodicu, drugove i prijatelje. Robu koju 
sam donio smjestio sam u svoja spremišta. i 

Moji srodnici i prijatelji izračunali su da sam na ovom 
sedmom putovanju proveo dvadeset i sedam godina i bili 
su izgubili svaku nadu u moj povratak. Kada sam im 
ispričao šta sam vidio i doživio, veoma su se čudili i če- 
stitali mi što sam se konačno srećno vratio. Tada sam se. 
zakleo da više nikada neću krenuti na put po dalekim ze-, 
mljama i morima, jer mi je poslije ovog sedmog putova- 
nja bilo zauvijek dosta putovanja. Sada vidiš, imenjače, 
šta sam sve preživio i kakve sam muke pretrpio. Pa ipak, 
ni ovo sedmo putovanje nije bilo kraj mojim stradanjima. 

Po povratku sa sedmog putovanja pomislio sam: 
ySada je zaista dosta putovanja i trgovanja. Dosta sam 
doživio i proživio i sada hoću da poživim u miru, radosti 
i zadovoljstvu. Ali, dok sam tako jednog dana sjedio u 
svojoj kući, zakuca neko na vrata i unutra uđe jedan ka- 
lifov rob sa viješću: xKalif te moli da dođeš k njemucć. 
Krenuo sam sa glasnikom do kalifa, poljubio tle pred njim 
i pozdravio ga. Gospodar me lijepo primi, uzvrati pozdrav 
i reče: $Sindbade, imam jednu molbu, hoćeš li mi je ispu- 
niti?a Poljubio sam ga u ruku i rekao mu: s9Gospodaru 
moj, šta želiš da učinim?a A on nastavi: x/Želim da otpu- 

tuješ do kralja Cejlona i da mu predaš moje pismo i da- 
rove, jer je i on meni pisao i poslao poklonex. Kada ovo 
čuh, obuze me strah i odgovorih: Gospodaru moj, ja se 
već grozim putovanja i kada neko samo spomene puto- 
vanje kopnom ili morem, sav se stresem jer me to odmah 
podsjeti na sve strahote kroz koje sam prošao i sve muke 
koje sam proživio. Želim da više nikada ne putujem i 
zakleo sam se da nikada više neću napustiti grad Bagdadke. 

Potom sam ispričao kalifu sve što sam doživio i to 
od početka do kraja. On je slušao moju priču s velikim 
čuđenjem, a onda reče: +Otkako je svijeta i vijeka, Sind- 
bade, nije se još čulo da je iko doživio tako nešto kao 
ti. Pravo imaš što ne želiš više da putuješ. Pa ipak, za 
moju ljubav kreni još samo jednom i odnesi moje poklone 
i moje pismo kralju Cejlona da bismo mu odužili svoj dug 
zahvalnosti. Onda se možeš vratiti kući i mirno živjetisx. 

yČčČuo sam tvoje riječi i ispuniću tvoju zapovijestx, 
odgovorih mu jer mu nisam mogao odreći poslušnost. 
Onda mi on dade poklone, pismo i novac za put. Poljubio 
sam ga u ruku i oprostio se s njim. 


Tako sam iz Bagdada krenuo prema moru. Kada sam 
se ukrcao u brod, plovili smo neprekidno dan i noć dok 
nismo stigli do Cejlona. Na tom brodu je bilo još mnogo 
trgovaca. Pošto se brod usidrio u Juci, iskrcali smo se i 
pošli u grad. Ponio sam poklone i pismo i otišao pravo 
u kraljev dvor. Poljubio sam pod pred njegovim nogama 
i pozdravio ga, a kralj se veoma iznenadi što me opet 
vidi, pa uzviknu: sDobro došao, Sindbade, već sam te 
mnogo poželio. Neka je hvala Alahu što mi je pružio za- 
dovoljstvo da te opet vidime. Onda me uze za ruku i 
posadi kraj sebe neprekidno ponavljajući da je presrećan 
što me opet vidi na svom dvoru. Onda me upita: y,Kako 
se to desilo, Sindbade, da si opet doputovao k nama?x Ja 
mu poljubih ruku, zahvalih mu na dobrodošlici i odgo- 

vorih: 2, Gospodaru moj, dolazim ti sa poklonima i pismom 
moga gospodara, kalifa Harun al-Rašidax. Onda mu pre- 
dadoh poklone i pismo koje on sa velikim uživanjem pro- 
čita. Kao poklon donio sam jednog konja plemenite pa- 
smine sa sedlom ukrašenim zlatom i dragim kamenjem, 
koji je vrijedio deset hiljada zlatnika, jedno skupocjeno 
odijelo i mnogo krasnih tkanina i pokrivača iz raznih kra- 
jeva Egipta i Grčke. Među poklonima je posebnu drago- 
cjenost predstavljao kristalni pehar na kome je bio nasli- 
kan lav, a naspram njega čovjek kako kleči držeći razapet 
luk i strijelu. U pismu je moćni i nadaleko čuveni vladar 
Harun al-Rašid slao pozdrave i zaželio sreću ovom vla- 
daru daleke zemlje i zahvalio mu se na pismu i poklo- 
nima. Onda me je kralj Cejlona bogato darivao i obasuo 
svim počastima. Zahvalio sam se na njegovoj dobroti i 
poželio mu svaku sreću. Poslije nekoliko dana sam ga Za- 
molio da mi dozvoli da krenem kući; a on je na to pristao 
tek pošto sam ga dugo molio. Tako sam se s njim pozdra- 
vio i krenuo iz grada sa još nekim trgovcima i putnicima. 
Zelio sam da odmah krenem pravo u zavičaj, jer me više 
nije vukla želja za dalekim krajevima. 


Plovili smo sve dalje i prolazili pored mnogih ostrva. 
Jednog dana za vrijeme vožnje opkoliše nas nasred pučine 
čamci u kojima su sjedjeli ljudi slični đavolima, naoružani 
mačevima, bodežima, strijelama i lukovima i obučeni u 
ratnička odijela. Oni jurnuše na nas i raniše ili ubiše sva- 
koga ko bi im se protivio. Zaplijenili su naš brod sa svim 
što je na njemu bilo i onda su nas odveli na jedno ostrvo 
i tamo prodali kao najjeftinije roblje. Mene je kupio jedan 
bogat čovjek i odveo svojoj kući. Dao mi je da jedem i 
pijem, obukao me i postupao sa mnom sasvim ljudski. 
"Tako sam se malo smirio i došao k sebi. Jednog dana me 
gospodar upita: vRazumiješ li se ti u kakav posao?x 

mi jasno da je to njihovo groblje. Odmah sam krenuo 
na put i išao dan i noć dok nisam sav klonuo i iscrpen 
stigao do kuće svoga gospodara. On se obradova kad 
me vidje i reče: Bio sam mnogo žalostan zbog tebe, jer 
kada sam otišao u šumu i vidio ono oboreno drvo, vje- 
rovao sam da su te slonovi ubili. Sada mi ispričaj šta 
ti se sve desilo. Onda sam mu pričao šta sam doživio, a 
on se čudio i radovao. Odmah me je upitao: Možeš li 
naći to mjesto gdje te slon ostavio?a Čim. ja odgovorih: 
+Da, gospodarux, uze me sa sobom na slona i onda smo 
jahali sve dok nismo stigli do onog mjesta. Kada moj 
gospodar ugleda one silne kljove, kliknu od radosti, na- 
tovari što je mogao više i krenusmo natrag kući. Onda mi 
odade svako priznanje i reče mi: ySine moj, ti si mi po- 
kazao put do velikog blaga. To ću ti bogato uzvratiti. Više 
nisi moj rob i od danas si slobodan! Slonovi su mnogim 
našim ljudima već došli glave, jer ih ubijamo zbog nji- 
hovih kljova. Tebe je sreća poslužila, učinio si nam veliku 
uslugu pokazavši nam put do groblja slonova!x 


Na to ja rekoh: Gospodaru moj, neka te sreća prati 
svuda i na svakom mjestu i molim te da mi samo još 
dozvoliš da se vratim u svoj zavičaje. 

yDozvoljavam ti da se vratiš svojoj kućix, reče mi 
gospodar. Svake godine dolaze ovamo trgovci iz raznih 
krajeva svijeta da bi ovdje kupili slonovaču. Uskoro će 
opet doći i kada oni krenu odavde, poći ćeš s njima u 


svoj zavičaj. Bogato ću te nagraditi, tako da možeš stići 


svome domucć. 
Poslije nekoliko dana stigli su zaista trgovci sa raznih 
. strana, kao što mi je i rekao. Oni su kupovali, prodavali 
i mijenjali robu i kada su htjeli da krenu, pozva me go- 
spodar k sebi i reče mi: y8Trgovci su spremni za polazak, 
spremi se i ti i kreni s njima u svoj zavičaje. Tako se ja 
spremih da pođem s njima na put. Trgovci su poku- 

povali mnogo slonovače, utovarili svoju robu i ukrcali se 
na brod. Gospodar je platio za mene put i sve ostale 
troškove, a uz to mi je dao i mnogo robe na poklon. Brod 


se otisnu od obale i tako smo plovili morem od ostrva do 


ostrva dok se u jednoj luci konačno ne iskrcasmo na 
kopno. Onda sam pokupovao najljepše poklone i. razne 
stvari koje su mi bile potrebne za dalji put. Kupio sam 
i jednu kamilu, pa smo jahali kroz pustinju od zemlje do 
zemlje dok ne dođosmo na put koji vodi u Bagdad. Sti- 
gavši u rodni grad, otišao sam do kalifa, pozdravio ga, 
poljubio mu ruku i ispričao mu šta mi se sve na putu 
desilo i šta sam doživio. Kalif se mnogo obradovao. što 
sam se spasao i naredio da se moja priča zapiše zlatnim 
slovima. Onda odoh svojoj kući i nađoh se opet sa svojim 
srodnicima i prijateljima. 

Kada je Sindbad moreplovac završio svoju priču, reče 
mu Sindbad nosač: +Preklinjem te, ne ljuti se ako sam ti 
možda učinio nešto nažao, jer vidim da si zaista mnogo 
prepatiox. 

Tako su od tada pa sve do kraja života živjeli kao 
vjerni prijatelji i drugovi u radosti, sreći i zadovoljstvu. 

IZBOR 100 KNJIGA ;LASTAVICEc 


Ovom edicijom od 100 knjiga naši mladi čitaoci steći će 
mogućnost da dobiju najbolja djela domaće i strane, savre- 
mene i klasične literature za djecu, a isto tako obezbijediti 
1 obaveznu školsku lektiru jer je veliki broj djela štampanih 
u rLastavicix ušao u program obavezne lektire srpskobrvat- 
skog jezika. 


Izbor 100 knjiga "Lastavicex štampaće se kao komplet 
u specijalno pripremljenoj biblioteci, a knjige će se moći 
smjestiti u vitrinu koju pretplatnici dobivaju besplatno te 
je veoma pogodan za poklone, kao novogođišnji i uopšte kao 
prigodan dar. Vitrina za smještaj knjiga, koju svaki pret- 
platnik na IZBOR 100 KNJIGA LASTAVICE dobija bes- 
platno, biće ukras dječijeg kutka u đomu i predstavljaće 
ličnu biblioteku mladog čitaoca. I 

Pored zanimljivosti, praktičnog formata, tvrdog poveza; 
lijepe opreme sa višebojnom naslovnom stranom i bogatih 
ilustracija, izdanja "Lastavicex odlikuju se i veoma pristu- 
pačnom cijenom. 

Knjige +"Lastavicex štampaju se u oba pisma — latinicom 
i ćirilicom — te na jedinstven način obuhvataju cijelo po- 
dručje srpskobrvatskog jezika. 


1. D'Ervil: DJEČAK IZ PEČINE 
2. Božena Njemcova: ZLATOKOSA DJEVOJKA 
3. Žil Vern: 20 HILJADA MILJA POD 
: MOREM 

4. Kosta Slepanović:. PRIČE O MALIM PARTIZANIMA 
ma ++" IZVOR NA KRAJU SVIJETA 
6. Arsen Diklić: SALAŠ U MALOM RITU 
7, Lazarević, Kostić; 

Cankar: NA ČASU ŠKOLSKE LEKTIRE 
8. Gliša Babović: JAHANJE NA KURJAKU 
9. Jurij Olješa: _ TRI DEBELJKA 
10. Arsen Diklić: NE OKREĆI SE, SINE 

. Eđuard Štorh: 


B. V. Radičević: 
Branko Ćopić: 
Dušan Kostić: 


. Dušan Kostić: 

Fenimor Kuper: 


. Stevan Bulajić: 


Tone Seliškar: 
Tone Seliškar: 


. Ludvig Ren: 

. Jovo Kurtović: 

'H. Bičer Stou: 

. Viktor Igo: 

. Viktor Igo: 


France Bevk: 


. France Bevk: 


France Bevk: 
Slavko Janevski: 


O. Vasiljev: 

. B. V. Radičević: 


Branko Ćopić: 


. Tone Seliškar: 

. Tone Seliškar: 

. Mirko Vujačić: 
. Đuzepe Fančuli: 


Dragan Kulidžan: 


Henrik = Sjenkjevič: 


Rađard Kipling: 


. R. LE. Stivenson: 


Džek London: 


. Mark Tven: 


Mira Alečković: 


. Ahmet Hromadžić: 
. France Bevk: 


France Bevk: 


. France Bevk: 
. France Bevk: 
. France Bevk: 


Valentin Katajev: 
J. J. Zmaj: 

Džonantan Svift: 
Stevan Raičković: 


NASELJE GAVRANOVA 

DUH LIVADA 

PRIČE PARTIZANKE 

SUTJESKA 

GLUVA PEĆINA 

INDIJSKE BAJKE 

POSLJEDNJI MOHIKANAC 

KRILATI KARAVAN 

MAZGE 

DJEVOJČICA S JUNAČKIM 
SRCEM 

CRNAC NOBI 

SUNCE U DIMU _\. 

PRIČE S IZGUBLJENE RIJEKE 

ALIBARBA I 40 RAZBOJNIKA 

ČIČA TOMINA KOLIBA 

GAVROŠ 

KOZETA 

CRNA BRAĆA 

KNJIGA O TITU 

PETAR KLEPEC 

KARAMBA-BARAMBA 

ĐIVLJA GORA 

U SVIJETU SNOVA 

UČENI MAČAK 

U SVETU MEDVEDA I 
LEPTIROVA 

INDIJANCI I GUSARI 

JEDRA NA KRAJU SVIJETA 

MORSKI JASTREB 

MODRI ČOVJEČULJAK 

ŠUMA I PAHULJICE 

KROZ PUSTINJU I PRAŠUMU 

KNJIGA O DŽUNGLI 

OSTRVO S BLAGOM 

BIJELI OČNJAK 

TOM SOJER 

ZBOGOM VELIKA TAJNO 

PATULJAK VAM PRIČA 

MALI LUKA I NJEGOV 
ČVORAK 


MALI BUNTOVNIK 


SMIJEH KROZ SUZE 
DJECA SAMOĆE 

DJEČJE GODINE 

SIN PUKA 

DOLAZE NAM LASTE 
GULIVEROVA PUTOVANJA 
VELIKO DVORIŠTE 


57%. Josip Pavičić: 


58. Anđelka Martić: 


59. Josip Pavičić: 


60. Milivoj Matošec: 


61. Danko Oblak: 
62. Erih Kestner: 


63. Vladimir Durov: 


64. Kolođi: 


65. B. V. Radičević: 


66. Branko Copić: 
67. Branko Copić: 


68. Branko Ćopić: 
69. Branko Copić: 
70. Branko Čopić: 
71. Dušan Kostić: 


72. Stevan Bulajić: 


73. Aleksa Mikić: 
74. Danijel Defo: 
"5. Mark Tven: 


76. Mirko Petrović: 


77. Švab: 


78. Ahmet Hromadžić: 


79. Oskar Vajld: 


-80. Anđersen: 


81. Vilhelm Hauf: 


82. Stevan Bulajić: 


83. Tone Seliškar: 
84. Tone Seliškar: 
85. Tone Seliškar: 
86. Aleksa Mikić: 


87. Vančo Nikoleski: 
88. Arkađij Gajdar: 
89. Čarls i Meri Lam: 


90. Hektor Malo: 


91. Aleksej Tolstoj: 


92. Jan Bžehva: 


93. kE%k 
94. kr + 
95. Čedo Vuković: 


96. SŠalom Alejhem: 


97%. Dragan Lukić: 


98. Desanka Maksi- 


mović: 


99. Ahmet Hromadžić: 


100. Grigor Vitez: 


ŠTA PRIČAJU DAN I NOĆ 

JEZERO NA PLANINI 

VRZINO KOLO 

TRAGOM BRODSKOG 
DNEVNIKA 

NA TRAGU 

LETEĆI RAZRED 

MOJE ŽIVOTINJE 

PINOKIO 

PRIČA O ŠALJIVČINI 

ORLOVI RANO LETE 

PRIČE ISPOD ZMAJEVIH 
KRILA 

DOŽIVLJAJI MAČKA TOŠE 

MAGAREĆE GODINE 

BOSONOGO DJETINJSTVO 

MODRO BLAGO 

IZVIĐAČI VIDRINOG_ JEZERA 

SUNČANA OBALA 

ROBINZON KRUSO 

DOŽIVLJAJI HAKLBERI FINA 

SVIRAČ U DVORIŠTU 

PRIČE IZ KLASIČNE STARINE 

OKAMENJENI VUKOVI 

SREĆNI PRINC 

BAJKE 

MALI MUK 

ZEMLJA BEZ BATINA 

VELIKA GALA PREDSTAVA 

DJED SOM . 

DRUŽINA SINJI GALEB 

PRIJATELJI IZ SMOGVE 

ČAROBNO SAMARČE 

TIMUR I NJEGOVA ČETA 

ŠEKSPIROVE PRIČE 

BEZ PORODICE 

ZLATNI KLJUČIĆ 


AKADEMIJA PROFESORA 


KLEKSA _\, 
BAJKE IZ CIJELOG SVIJETA 
SINDBAD MOREPLOVAC 
TIM LAVLJE SRCE 
DJEČAK MOTL 
IZ JEDNOG DŽEPA 


HOĆU DA SE RADUJEM 


PATULJAK IZ ZABORAVLJENE 


ZEMLJE : 
BAJKA O GLINENOJ PTICI 


i Inne ini nn DT 


SINDBAD MOREPLOVAC 


Izdavač: oVeselin Maslešae, izdavačko 

preduzeće, Sarajevo / Za izdavača: Ah- 

met Hromadžić / Tehnički uredđnik: Ah- 

med Muhamedagić / Štampa: sVjesnike, 
Zagreb 


-x;. Narodne novine, Zagreb, (18)-UT-X1/11-10 
Jzdavači: Školska. knjigac, Zagreb, — 668-1969. 


_NN' (21) - UT = XI/11 — 8 
_.ŠK" — 657 - 1969 


